Q=4	C=2	SS=2	LS=0	PS=0	DC=0	LC=0	SD=0	BS=1	G0=231	G1=70	G2=17	DLID=ber_Latn	BODY=Iḍrisen n tussna – Taqbaylit n uzekka\nTaqbaylit n uzekka\nIfecka umḍinen, d azekka n tutlayt\nAnasiw n teqbaylit\nUguren n tsuqilt\nTimidelt n tugniwin\nIḍrisen n tussna\nIḍrisen i uselmed n wawalen n tetiknulujit tamaynut\nTaqbaylit n uzekka : Ussan n taddart deg tallit n Web\nNna Ḍrifa tsuddus timsirin deg taddart.\nDda Ḥemmu deg tejmaɛit s tfelwit n uselkem\nDda Muḥend d Dda Muqqran ikerrazen 2.0\nTaddart tuɣal am lluzin.\nTislit n Dda Caɛvan tessidig ifecka ar Teqbaylit.\nDda Ḥmimic, Ibenkan umḍinen (périphériques numériques) akked yell-is Tamila.\nDda Ḥmimic ad d-yaɣ tafelwit n uselkem\nNna Ḍrifa tsuddus timsirin di taddart\nNna Ḍrifa n Iwaquren d tameṭṭut s wazal-is. Terfed axxam-is, tesker-d arraw-is ɣas akken s lḥif imi argaz-is yettidir deg San Pitersburg di tmurt n Rrus.\nNna Ḍrifa teɣra cwiṭ ar imṛabḍen n iṛumyen. D ciṭ-nni n tmsuni i tt-yeǧǧan tseqdac tiliɣri tazirazt (téléphone mobile) iPhone i s-d-yuzen wergaz-is. Rnu ɣur-s, arraw-is meṛṛa ɣran. Yiwen deg-sen d ajenyuṛ n tsenselkimt (informatique), isem-is Maziɣ.\nNna Ḍrifa tegza timsal. Teẓra d akken tutlayt ass-a mačči kan d taqenduṛt taqbaylit neɣ tacmuɣt ɣef uɛrur. Ihi, sya ar da, tessutur i mmi-s Maziɣ ad s-yesselmed kra n tixbula (astuces) n iOS iteddun ɣef yibenk-is (périphérique) iPhone7.\nTuɣal tessen ad teqqen ar App Store akken ad tsebdedd isnasen (applications). App Store d yiwen n usmel srid (site en ligne) anida imdanen zemren ad d-sidren (télécharger) izegrar (modules) neɣ isnasen i iPhone, iPad neɣ iPod touch.\nTilawin deg taddart ẓrant meṛṛa d akken Nna Ḍrifa tedda deg tallit tamaynut. Tettidir am akken ttidirent akk tlawin deg umaḍal n umalu. Imi ulac amḍiq anida ara mlalent, acku ulac tijmuyaɛ n tlawin deg tudrin n yiqbayliyen, ttemlalent di tala. Din-a i tselmad Na Ḍrifa i tlawin-nniḍen amek ara sqedcent imseddayen n unadi (moteurs de recherche) Google akked Yahoo.\nTenna-yasent d akken send (avant) ad teddumt ar Google neɣ yahoo, yessefk ad tsenkremt Iminig Web (navigateur Web) am Firefox neɣ Chrome sakin ad tarumt tansa (adresse) neɣ isem n taɣult (nom de domaine) n umsedday deg ufeggag n tensa (barre d’adresse) n yiminig.\nTemla-yasent daɣen amek ara rzunt ar tsanayt tilellit tamaḍalant (encyclopédie libre mondiale) Wikipedia. Din-a ad afent akk imagraden ttnadint. Yiwen n wass tega tamsirt ɣef tmerna n imagraden (articles) deg Wikipedia yerna s teqbaylit.\nNna Ḍrifa ur teqqim ara din kan. Yiwen n wass tmudd ula d tamsirt ɣef tudert tabadnit tumḍint (vie privée numérique). Tmeslay-d ɣef inagan n tuqqna (cookies), ammesten mgal aḍfaṛ (protection contre le pistage) akked useqdec n ipṛuksiyen http (utilisation de proxies http). Dɣa feḥent akk tlawin d tullas imi tatiknulujit tamaynut tserreḥ i tmeṭṭut taqbaylit akken ad d-ffeɣ seg insayen (traditions) i tettidir.\nTilawin n tudrin-nniḍen slant s waya. Ihi snulfant-d yiwet n tiddukla semman-as TilMoz (tilawin n Mozilla). Sya d afella, leqdic-nsent yettwasuddes akken iwata. Ayagi mačči d targit. S cwiṭ kan n wafud ad yili s tidett.\nDda Ḥemmu di tejmaɛit s tfelwit n uselkem\nDda Ḥemmu, ṭamen n udrum n Iḥiducen, ɣas akken zrin fell-as 65 n iseggasen, yettban am ilemẓi. Yeṛwa aman n temẓin. Ilul deg 20 yebrir 1952 ihi dɣa yettzuxxu s wazemz-is (date) n tlalit-is. Yeqqaṛ-asen i yilmeẓyen n taddart-is, nek d Amaziɣ s wudem amezwer (par défaut). Ɣas akken ugar n uzgen n tudert-is yewwet-itt deg Fṛansa, tutlayt Taqbaylit ur tt-yettu ara. Mačči am wid irezzun ar tmura n umalu tagara-agi. Akken yeqqaṛ Atmani, wa yuɣal d aɛrab, wayeḍ d aṛumi.\nDda Ḥemmu, iḥemmel ad d-yeffeɣ ar tejmaɛit yal tameddit. Ibiri deg idis, tafelwit n uselkem (tablette) gar ifassen-is. Deqs i yeɣilen d aselkim aziraz (ordinateur mobile: laptop) ameẓyan. Dda ḥemmu yezga yeqqaṛ-asen, ala, tagi qaṛṛen-as tafelwit n uselkem. Tetteddu s yiwen n unagraw n wammud (système d’exploitatoin) isem-is Android. Llant tfelwiyin-nniḍen n Apple qqaren-asent iPAD, acu kan teddunt s unagraw iOS. Dda Ḥemmu yezga yessefham deg-sen, acu kan ahbuh. Gullen ur gzan. Ḥatan ihi, yerna-d Dda Lwennas ɣur-s. Dda Lwennas, ɣas akken ur yeɣri ara, acu kan igezzu timsal imir imir. Ur tettunefk ara tegnitt ad yeddu ar uɣerbaz am netta am wiyaḍ. Imi yekker-d d agujil deg tallit-nni n tegrawla mgal Fṛansa.\nDda Lwennas isel i yilmeẓyen ticki ttmeslayen ɣef ayen icudden ar Internet. Yeẓra d akken d aẓetta i yesdukklen ibenkan (périphériques) n umaḍal meṛṛa. Yeẓra d akken mačči ala iselkimen kan, ula d iṛubuten n yeẓmi (Jus) neɣ timacinin n txeggaṭ zemrent ad qqnent ar uẓeṭṭa-agi agraɣlan. Acu kan, meskin, ur yessin ara ad yaru dɣa yeḥruri aṭas. Tikwal yesḥissif deg iman-is.\nDda Lwennas iḥemmel Dda Ḥemmu. Cerken tabaḍnit, myekcamen aṭas. Dda Ḥemmu seg tama-s, imi yeẓra tamsalt, yal tikelt ara yemlil yid-s, ad s-yesken kra n texbula (astuces) n tuqqna (connexion) ar Internet s useqdec n tfelwit n uselkim din-a deg tejmaɛit. Yemmel-ayas amek ttbeddilen iɣewwaṛen (paramètres) n tutlayt deg kra n yesnasen (applications) akked ifecka (outils). Yemmal-ayas amek ara yessel i yifuyla imeslawen (fichier audio) srid seg usmel Web (site web) war ma yessider-d (télécharger) isefka (donnée) ar tfelwit-is s wudem adigan (localement). Yemmel-ayas amek ara yernu amiḍan i tira n yeznan deg Gmail.\nImi lɛid tetteddu-d, dda Lwennas yenna-yas. Acu tenniḍ limer ad nheggi si tura tabdart (liste) n yemdanen ara yawin tunt deg timecreṭ-agi d-iteddun?\nDda Ḥemmu yegdeh. Ihi isenker asnas Excel akken ad bdun ad arun ismawen n ixammen n taddart. Yuzen iznan s yimayl i wid iseqdacen allalen atraren. Ma d wiyaḍ ad ten-iwali ticki.\nAr tagara yenṭeq Dda LWennas yenna-yas. A Ḥemmu, azekka ad nali ar Uqbu ad tedduḍ yidi, ula d nek ad d-aɣeɣ yiwet n tfelwit n uselkem, imi aseqdec-is mačči d ayen ẓẓayen. Rnu ɣur-s, ad izmireɣ ad inigeɣ sanida bɣiɣ, melmi bɣiɣ.\nAkken i yella lḥa. Ddan yimdukal s Aqbu. Uɣen-d tafelwit n uselkem. Yal ass, dda Lwennas yettissin ugar. Ilmed ula d tira n tutlayt taqbaylit. Ass-a yessaweḍ ad isefrek (gérer) ablug (blog) yettmeslayen ɣef yensayen (traditions) n taddart-is s teqbaylit. Yessaweḍ ad yemlil ula d yemdukal-is iqbuṛen yellan agmaḍ akin deg Tizi Wezzu akked Tubirett.\nYal tameddit, Dda Ḥemmu akked Dda Lwennas, ad d-ffɣen ar tejmaɛit s tfelwiyin n uselkem gar ifasen, ad qqimen ad ttarun deg iblugen-nsen ɣef temsal icudden ar Teqbaylit tatrart deg ifecka imaynuten.\nAss-a d aḥaruq. Dda Muḥend Ameẓyan yekker af 4h00 tf (am). Yettheggi ad yeddu ar uɛerqub akken iḥuc timẓin yezreɛ d agguren aya. Iwala deg uwitay (calendrier) aqbayli ɣef uziraz-is (mobile) Android ma yella ass-a d ass n tmegra. Awitay yenna-yas-d d ass n tmegra ma yella ulac nda. Yuzen ihi SMS i Dda Meqqran akken ad t-id-issaki.\nSeg tama-s, Dda Meqqran, akken kan i d-yermes (recevoir) izen SMS (message) n Dda Muḥend, isenqed (vérifier) aselkim-is (ordinateur) ma d tidett ass-a d ass n tmegra. Iɛerqa-s usiḍen (calcul). Iɣil imi yeḥma lḥal, ahat d ṣmayem n unebdu mačči d ussan n tmegra. Tameṭṭu-is tennayas-d d akken twala deg uwitay Lightning Aqbayli d akken ass-a d ass n tmegra. Yerna imi tsihel (programmer) asmekti ( un rappel), ulac deg-s ccek. Aselkim yesmekta-tt-id.\nDda Meqqran yekker ad yessiwel i Dda Muḥend akken ad s-yini iteddu-d. Akken yeɛreḍ ad yaru uṭṭun n tiliɣri ɣef uziraz-is, Android yebbugi (boguer). Yeskan-d yiwet n tuccḍa (erreur) ur tt-yegzi (comprendre) ara. Iɣil d ayen yexṣeṛ yibenk-is (périphérique).\nDɣa yerfa, ad yettɛeggiḍ, alḥif ma d tagi i d tatiknulujit. Sakin yuɣal-d s axxam akken ad iseqdec Viber i yessebded ɣef uziraz-is iOS, amer ahat ad issiwel i umdakel-is ma yeqqim-d kra n usmad (crédit) deg umiḍan-is (compte) acku aggur yezrin ur yules (répéter) ara ajerred (inscription) ar umeẓlu aziraz (service mobile).\nTagara yufa kra n iferdisen (unités). Issawel i Dda Meẓyan. Myefkan asiher (rendez-vous) deg ubrid n tala anida mlalen.\nSend (avant) ad ddun deg ubrid ar uɛerqub, gan kra n tewlafin tama n ucercuṛ. Uznen tiwlafin-nsen ar Instagram, Asnas (application) n beṭṭu n tewlafin, akken ad ten-t-walin imdukal-nsen deg yal tamurt. Imi tura, amaḍal yuɣal meẓẓi, yuɣal d taddart. Ula d iɣriben yellan deg Marikan, Kanada, Spanya, Ṭelyan, Fṛansa, Alman, Tagduda yedduklen, Puland, Ukrin, Rrus d tmura-nniḍen deg yal amenẓaw, yezmer ad walin ayen iḍerrun deg tudrin tmurt n Iqbayliyen. Yern imir imir kan, s wakud ilaw (en temps réel).\nSakin mi yuznen tiwlafin-nsen. Ddan ar umahil-nsen (travail). Dda Muḥend yettḥuccu, ma Dda Meqqṛan ittara-ten d iqettunen.\nS yin ar dda, ad steɛfun. Dda Muḥend iteqqen ar umiḍan-is VK s Teqbaylit. Yiwen n uẓeṭṭa n tmetti anida tikwal yettaru iznan n uɣrab (messages de mur) deg umaɣnu-is (profil) ɣef tmusni n tkerrazt (agriculture), tikwal yettazen tiwlafin-is (photos) neɣ tid n umdakel-is. Deqs n imdukal-nsen gedhen (surpris) ɣef wayen xeddmen. Ihi ttarun-d akk iwenniten (commentaires). Tikwal suturen-asen-d ɣef kra n temsal iccuden ar tkerrazt. Imi ɣas akken d ikerrazen (agriculteurs), seqdacen ifecka atraren akken ad idiren am nitni am imdanen n umaḍal meṛṛa.\nTagara n wass, uɣalen-d yemdukal ar ixamen-nsen. Makken kan fuken acucef, ččan imensi-nsen, qqnen s aẓeṭṭa akken ad rnun ad d-megren. Tikelt-agi d tamegra n tmusni s useqdec n tunigin deg Web, mačči d tamegra n temẓin.\nTaddart tuɣal d lluzin\nD ayen i nettidir ass n wass-a. S ya d afella, akka ara tili tudert-nneɣ. Imdanen meṛṛa ad ttwaqnen ar uẓeṭṭa. Yal amahil ad yettwag srid. Timliliyin ad ttwasuddsent s wudem anmeggag (à distance). Ayagi tewwi-t-id tetiknulujit tamaynut.\nNekk d amaslaḍ amzenzi (Analyste commercial), wweḍ-aɣ-d ar tnarit (bureau) ass-a 25 Yebrir 2017 af 2h00 md (pm) Akud n Tmurt n Iqbayliyen. Ldiɣ aselkim-iw (ordinateur). Suliɣ-d Thunderbird s Teqbaylit. Uffiɣ 60 n imaylen (Emails) i d-uznen imsaɣen (clients), imdukal, imḍebren n tkebbanit.\nYal imayl yegber azal n yiwet neɣ snat n tceqqufin (pièce). Yal taceqquft s teɣzi n 7 MAṬ (MO). Ur ẓriɣ ansa ara bduɣ.\nƔas akken suddseɣ amiḍan-iw (compte) s ikaramen (par dossier), amsuddes awurman (auto organisateur) ur yexdim ara ayen ilaqen. Rnu ɣur-s, afecku amgalaspam (outil anti-spam) i sbeddeɣ yeǧǧa deqs n ispamen zegren-d ar tnaka-iw (ma boîte). Izmer ahat ddan-d ula d ivirusen. Acukan, amiḍan-iw ittummesten s AVG, yiwen n useɣzan amgalavirus ifazen aṭas.\nIssefk ad suddseɣ timlilit akked Qasi n Ɛmer Usaɛid, Yidir n At Ufella, Meqqran n At Ɛisi, Tiziri n Icelladen akked Tanina n Tqerbuzt. Uzneɣ-asen tinnubga s useqdec n uwitay srid n Google. Muddeɣ-asen asiher af 17h00. Seddaɣ deg tinnubga afaylu PDF igebren ahil n temlilit.\nAyen ur teẓrim ara, imdanen-agi meṛṛa yal yiwen anida yella. Nekk aqliyin deg taddart tama n Tizi Wezzu. Ma d nitni ur ẓriɣ ara. Acu kan ad nemlil akken ad nmeslay ɣef kra n izwilen (chiffres) n wagguren yezrin. Akken walaɣ, ur nexdim ara aṭas. Azwil n uweẓlu (chiffre d’affaire) n Fuṛar d Meɣres udren aṭas. Ihi ad d-nezzi af taluft-agi akken ad tt-negzem deg awal, ad nwali amek ara nessali izwilen deg agguren d-iteddun.\nS ya ar d-aweḍ temlilit, uriɣ deqs n yiznan. Amezwaru i tkebbanit Ifri. Sutren-d afaris ur nxeddem ara yakan tura. Afaris-agi zin-d fella-s mraw (10) n wagguren aya ur t-nexdim. Acku isafaren-nni i nseqdac ulac-iten deg ulzuz (marché). Ɣef aya i nuɣal ar tecreṭ-nni taqbuṛt (ancienne marque).\nSutreɣ afus i terbaɛt-iw. Uriɣ kra n iwellihen deg Evernote s Teqbaylit. Bḍiɣ tazmilt-nni (note) akked Qasi. Sakin Qasi ibḍa-tt akked wiyaḍ acku muddeɣ-as azref n beṭṭu (droits de partage). Yal yiwen iseɣtay deg tezmilt s wakud ilaw (temps réel). Ur nḍeggir ara akud deg awi terreḍ s suseqdec n tiliɣri, fax….\nSakin, ddiɣ ad inigeɣ deg Web. Senkreɣ Firefox s Teqbaylit. Ddiɣ ad waliɣ amaynut ɣef Odoo. Odoo d yiwen n usnas isefraken akk ikalan (processus) n tkebbanit. Walaɣ d akken akala n teɣbula timdanin (ressources humaines), yennerna aṭas. Tura isedduy ula d akud n uxeddim (temps de travail) s useqdec n usefrek n isenfaṛen (gestion de projet).\nWerdin kan, walaɣ Skype ad d-iṭenṭun. D tiziri i d-yessawalen. Tebḍa-d agdil-is (écran) akken ad yi-d-sken amek ara sbeddeɣ anasiw Aqbayli deg Android, d wamek ara selḥuɣ LibreOffice, neɣ ad suqleɣ Linux s useqdec n Pontoon, yiwen n unagraw n usefrek n Tsuqilt (Système de gestion de traduction).\nIfuk wass, ur sawḍeɣ ara ad fakeɣ ayen suddseɣ iḍelli.\nDda Caɛvan, d argaz ḥemlen warraw n taddart-is. Ḥemlent imi yennecraḥ. Ɣas akken deqs i d-yeṭṭef seg insayen iqbuṛen (anciennes traditions) n tmurt, acu kan hraw wul-is. Dda Caɛvan yewi-d tameṭṭut i mmi-s Yugurten semmus (5) n iseggasen aya. Tislit-is qarren-as Tafrara.\nWagi dayen tessen Tafrara deg akud-nni, semmus n iseggasen aya. Ass-a d ayen-nniḍen.\nTafrara twala d akken imdanen n taddart ur ssinen ara Taqbaylit tatrart. Ihi, thegga-d yiwen n wahil akken ad tessali aswir n twacult-is akked imezdaɣ n taddart n wergaz-is.\nDda Caɛvan yettzuxxu s teslit n mmi-s gar yergazen di tejmaɛit. Yeqqar-asen, wwiɣ-d agerruj i mmi. Ihi ula deg taddart, tilawin akk sawalen-as Lala Tafrara imi ttqadaren-tt aṭas.\nSeg ass-mi d-kcem Tafrara ar taddart, tudert n imdanen tbeddel.\nTafrar tuɣal d tanedbalt n tutlayt Taqbaylit deg deqs n isenfaṛen deg Web. Tessuqul, tessidig s tutlayt-is: Taqbaylit.\nTafrara tseqdac deqs n wanawen n ifecka n tsuqilt. Ifecka n tsuqil srid deg Web, neɣ ifecka idiganen (locaux).\nDeg tazwara, Tafrara tseqdec asmel Tansifex. Asmel-agi, d anagraw n usefrek n tsuqilt (Système de gestion de traduction). Ɣur-s yiwen n ugrudem (interface) fessus nezzeh. Send ad tebduḍ tasuqilt, yessefk amdan ad yernu amiḍan(compte). Ticki yettwasentem (confirmer) umiḍan, aseqdac (l’utilisateur) yezmer ad yeqqen. Deg usmel-agi, deqs n ifecka (outils) akked yesnasen (application) ttuheggan I usideg (localisation) s Teqbaylit.\nTafrara tefren kra n yisnasen. Di tazwara, tenna ttif xir limer ad nheggi ifecka iseqdacen tugett n yimdanen am iẓeḍwa n tmetti (réseaux sociaux), ifecka n usefrek n yiznan (outils de gestion de messages), ifecka n tunigin (outils de navigation), ifecka n usefrek n yiḍrisen (outils de gestion de textes), ifecka n usefrek n tezmilin (outils de gestion de notes),..atg.\nTafrara thegga-d meṛṛa allalen-agi. Yerna deqs seg imezdaɣ n taddart-is mudden-as-d afus. Ur teqqim ara kan din. Tafrara tessaram ahat yiwen n was, aselkim meṛṛa ad ittusefrak s teqbaylit. Tutlayt-is tayematt.\nUr d-muddeɣ ara isem n taddart n Tafrara. Taddart-is teẓram-tt akk. Qqaren-as Taqbaylit.\nDda Ḥmimic, Ibenkan umḍinen (périphériques numériques) akked yell-is Tamila\nDda Ḥmimic, sḍis n tmerwin d semmus (65) n iseggasen aya i yettidir deg taddart-is deg Sidi Ɛic. Ilul deg uḥriq deg yiwen n wass seg Tuber agim tza n twinas semmus n tmerwin d sin (1952), acukan ḥed ur yeẓri anwa ass. Acku imiren, tilawin ttarwent deg ixammen, deg iḥerqan yerna ulac anida ara yettujarred. Imi acengu afṛansis yesseɣli-d rrehba ɣef yiqbayliyen tallit-nni.\nBaba-s yuli s amadaɣ am yergazen akk n tudrin deg akud-nni. Ulin ad d-ḥellin tamurt uhh!\nZrin sin n iseggasen seg asmi yeṭerḍeq waɛbaṛ. Ḥmimic kuẓ (4) n iseggasen deg uwtay-is (age). Ihi, yiwen n wass seg Ɣuct 1956, deffir kan n temlilit n ugraw n Ṣumam, yewweḍ-d lexbaṛ qerriḥen. Baba-s yeɣli deg annar n umennuɣ, flant akk iserdasen ifṛansisen s 20 n terṣasin. Tafekka-is ur d-wwid ar taddart armi ɛeddan 30 n wussan. Ḥmimic yeggra-d meskin d agujil. Ulac gma-s, ulac nanna-s. Ula d yemm-as terna kan kra n imalasen (semaines), yeɣli-d fell-as lehlak seg leḥzen imi yemmut urgaz-is. Terna ula d nettat temmut.\nḤmimic yekker-d ar jedd-is Dda Wakli Muḥend Waɛmeṛ. Lqut ur ixxuṣ ara. Imi jeddi-s yekseb lmal, iḥerqan n uzemmur d tmeɣrusin. Acukan aɣerbaz ulac. Ihi iteddu d jedd-is sekra wanida yedda. Ama ar ssuq, ar uzemmur neɣ ar tyerza.\nḤmimic mačči d isem-is. Isem-is n tidett Ḥmed. Acu kan makken yella meẓẓi, tilawin n taddart-is qqaṛent-as Ḥmimic. Dɣa yeggra-d yisem-agi.\nMakken yella d aqruṛ, yettafeg, yettenṭiw, yetteqliliḥ, yejhel, yettenfufud ɣef ulac, am Tom Sawyer fiɣef yura Mark Twain. Yal ass d tadyant tamaynut. Acu kan yettaɣ awal.\nYefra ṭrad, tamurt tewwi timunent neɣ qrib.\nAkken kan yefra trad, Dda Wakli Muḥend Waɛmeṛ yerfed Ḥmimic, imiren 10 n iseggasen deg uwtay-is, yewwi-t ar Tizi Wezzu ad yekcem ar uɣerbaz n warraw n imeɣrasen. Din-a i yebda Dda Ḥmimic taɣuri. Ihi yeqqim din 10 n iseggasen acu kan yettass-d tikwal ar Sidi Ɛic ad iḍil af jedd-is akked warraw n taddart-is.\nAss-nni mara d-yekcem taddart, d tameɣra. Ad t-id-maggren akk tarwa n taddart. Jedd-is yessuffuɣ lwaɛda. Imi d aqcic awḥid yerna d mmis n umeɣras. Jedd-is ur yettaǧa ṭbel neɣ d cḍeḥ. Irgazen s lbarud tilawin s teɣratin. Akka iɛeddan 10 n iseggasen makken yella deg Tizi wezzu.\nDeg Tizi Wezzu i yessen temeṭṭut-is, Na Tasadit n Tizi n At Ɛica. Ula d nettat d jedd-is i tt-id-yewwin ar Tizi. Din-a i myeḥmalen.\nIhi yewen n wass asmi ifuk taɣuri, yewwi jedd-is akked xalt-is ar Tizi n At Ɛica. Walan-d imawlan n tmeṭṭut. Serkden, msegzan sakin kra kan n wussan, Na Tasadit tekcem-d Sidi Ɛic s lbarud d teɣratin. Yekker uhetwir deg taddart. Werǧin imezdaɣ n taddart ḥedṛen i tmeɣra am tin. Imi ass-a d ass n tmeɣra n ugujil. Lbarud, tiɣratin. Ula d ilmezyen ṣekṛen meṛṛa ass-nni. Ɣas akken Dda Wakli d amẓalu, ass-nni yeǧǧa-ten, ur yerfi ara acku mačči d ussan ara d-yuɣalen.\nƐeddan wussan uɣalen-d wiyaḍ.\nAss-a Dda Ḥmimic, 65 n iseggasen i yeɛeddan fell-as. Acu kan mazal-it am uqrur. Ɣur-s ass-a 4 n warrac d yiwet n teqcict. Ɣaren akk. Wa deg uswir amenzu, wa deg uzwir alemmas, wa deg tesnawit, wiyaḍ deg tesdawit.\nDeg taddart sawalen-as Dda Ḥmimic bu tmedwasin, acku claɣem-is d ubrinen yerna wwin-akk leḥnak-is.\nDda ḥmimic ifuk amahil deg tkebbanit 13 n iseggasen aya. Yeffeɣ-d makken yewweḍ ar 52 n iseggassen acku ɣur-s azref n 7 n iseggasen imi d mmis n umeɣras.\nTura yerra-tt i teksawt, tira akked Internet.\nImir kan, mi d-yeffeɣ seg tkebbanit, yedda ar yiwen n uɣerbaz uslig (école privé). Din-a i yeɣra cwiṭ ɣef useqdec n uselkim (ordinateur). Acu kan, ifent warraw-is. Ula d ameẓyan-nni, Aɣilas, yeqqaṛen deg uɣerbaz amenzu, amzun d urar i yetturar s ifecka (outils) ibedden deg uselkim-is. Dɣa dda Ḥmimic isemma-yas Mqidec umḍin (numérique).\nDeg uxxam, yiwen n uselkim kan i yellan. Ticki kecmen-d warraw-is tameddit, yal yiwen ibeqqu ad t-iseqdec. Wa ad yebɣu ad yeqqen ar Facebook, wayeḍ ar VK, yiwen yebɣa ad isenker Skype akken ad iqesseṛ d yimdukal-is, weyeḍ yebɣa ad isenker anadi deg umsedday n unadi (moteur de recherche) Google. Ihi yal tameddit, arraw-is ḥrurin meṛṛa, tikwal ttennaɣen. Dda Ḥmimic yerra-yesen nnuba akken ad yeḥbes trad gar-asen.\nAyagi ur yefri ara tamsalt. Acku yelli-s Tamila iṣahas-d usrag aneggaru (dernière heure). Teɣli-yas-d nnuba ɣef 11:00 md (pm) imi d nettat i yettmuddun tallet (aide) i yemma-s ticki tewwed-d s axxam. Ihi ur d-lhi ara meskint i useqdec n uselkim.\nDda Ḥmimic tɣaḍ-it yelli-s. Dɣa yeggul. S uqaṛṛu n jeddi-m a yelli ar d am-d-aɣeɣ aselkim yerna i kem kan. Tenna-yas Tamila: ala a vava ḥebbu, Aɣi-yi-d Tafelwit n uselkem (tablette).\nDda Ḥmimic ur yegzi ara. D acu-t wagi a yelli?\nTenna-yas Tamila: Tettemcabi cwiṭ ar taccira (ardoise), acukan ɣur-s agdil (écran), anasiw (clavier), agrudem n uẓeṭṭa (interface réseau), tetteddu am uselkim, yerna sanida ṛuheɣ ad ttawiɣ yid-i.\nIdrimen ulac ar Dda Ḥmimic. Ihi azekkayen, yedda yessuffeɣ yiwet seɣ tisan-is, yewwi-tt ar ssuq deg Ukfadu. Yezzen-itt.\nMi d-yuɣal s axxam, yegla-d s kra n isafaren. Tameddit mi d-kcem Tamila yenna-yas: Azekka ḥerkel ad neddu ar Bgayet. Ad d-naɣ tefelwit n uselkem.\nAɣilas yesla-d. Yenna deg ul-is: Awah!! Amek? Nettat ad d-awi tafelwit nek ad seddayeɣ acabcaq-agi?\nAɣilas ɣlin-d icenfiren-is. Baba-s iwala-t. Yenna-yas: Acu k-yuɣen Aɣilas a mmi?\nAɣilas yebra-d i yimeṭṭawen. Yenna-yas: A vava, imdukal-iw akk ɣur-sen aziraz Android (mobile Android).\nDda Ḥmimic yezmeḍ-d mmi-s ɣur-s, yenwa mm-is yettnadi ad d-yaɣ urar n uvidyu (Jeux vidéo). Yenna-yas: D acut uḥeckul-agi a mmi?\nDɣa arraw-is meṛṛa ṭerḍqen seg teḍsa. Yenṭeq-d Meqqran, amenzu gar-asen, yenna: Wava, d tidett, s uqeṛṛu-k ar d as-tiniḍ d aḥeckul. Win t-yennulen ur s-yeḍliq. Ad s-teḍru am win iɛecqen.\nDda Ḥmimic ur yegzi tigert. Yenna-yasen: Acu-t wagi a tarwa? Ad d-inim neɣ ala?\nTenṭeq-d Tamila tenna-yas: C’est un Smaɣt Phone Papa!!\nTeɣli-d tsusmi deg uxxam acku ẓran akk acuɣer. Dda Ḥemmic yuɣal d azeggaɣ. Yebɣa ad yeṭerḍeq seg reffu. Acku yezga yesselmad Taqbaylit i warraw-is. Yezga yeqqaṛ-asen d akken deg uxxam ulac taɛrabt, ulac tafṛansist. D Taqbaylit kan ara yeddun.\nIhi Tamila tenn-yas: Ur ɣziɣ ara amek i s-qqaren s Teqbaylit.\nYenṭeq-d Meqqran yenna-yas: D tilifun acu kan yeḥrec. Qarren-as Tlifun uḥric neɣ tiliɣri tuḥrict.\nDda Ḥmimic yefreḥ imi arraw-is ddan deg umaḍal umḍin (monde numérique). Yeẓra d akken d wagi i d azekka n Teqbaylit.\nAkken i yella lḥal, azekkayen Dda Ḥmimic yewwi tarwa-s yid-s ar Bgayet ad d-awin ayen ilaqen.


Q=0	C=0	SS=0	LS=0	PS=0	DC=0	LC=0	SD=0	BS=1	G0=5	G1=5	G2=5	DLID=ber_Latn	BODY=Tiseqquma i wed'far n usselmed n tmazight\nAsselmed n tmaziγt deg Ldzayer : assebded n tseqquma ara yefrun uguren\nDeg wass n Larebεa iεeddan (4 Yebrir 2007), tella-d yiwet n temlilit gar weγlif (ministère) n usselmed, Aseqqamu Unnig i Timmuzγa (HCA) d yiselmaden n tmaziγt deg tenγimt (siège) n weγlif.\nD Aseqqamu Unnig i Timmuzγa (HCA) ay d-yessuttren ad d-tili temlilit-a yernu d amaru amatu (secrétaire général) n weγlif (ministère) n usselmed akk d umaru amatu n Useqqamu Unnig i Timmuzγa ay d-yellan d iselwayen n temlilit.\nAnnejmeε-agi ḥedṛen deg-s daγen yimasayen (responsables) yemxallafen iqeddcen deg weγlif (ministère), gar-asen imḍebber n yiqeddacen n ussileγ (formation), am wakk-n ay ttekkan deg-s yemḍebbren niḍen n Useqqamu Unnig i Timmuzγa d yiselmaden n tmaziγt ay d-yusan seg twilayin yemgerraden (yemxallafen). Iswi (lmeqsud) n temlilit-a netta d assebded n tlata n tseqquma ara d-yelhun d ferru n wuguren n usselmed n tmaziγt d wuguren ay d-ttemlilin yiselmaden n yiles-a.\nYuγ lḥal, taseqqamut (commission) tamezwarut ad d-telhu d ferru n wuguren yeqqnen γer leqdic n yiselmaden, ladγa aslugen-nsen (régularisation) d ussekcem n yiselmaden imaynuten akk-n ad qedcen deg usselmed n tmaziγt. Taseqqamut tis snat ad d-telhu d wuguren n usselmed, ladγa aḍfar d ussenqed n usselmed n tmaziγt, u gar wuguren-a yella wugur n wemgerrad (amxallef) n wamek tettwaru tmaziγt seg tama γer tayeḍ [llant tmiwa anda ay ttselmaden tamaziγt s ugemmay alatini, llant tmiwa niḍen s ugemmay aεṛab neγ s tfinaγ]. Ma d taseqqamut tis tlata ad d-telhu d ussileγ (formation) n yiselmaden.\nTimlilit-a la tt-ttwalin akk yidisan yettekkan deg-s dakk-n d taγawsa yelhan, d acu kan, Aseqqamu Unnig i Timmuzγa d yiselmaden n tmaziγt la ttwalin dakk-n tiγawsiwin la tteddunt s taẓeyt. Iselmaden nnan-aγ-d "la nettsaram dakk-n maci imi ara d-ttqerribent tefranin (lbuṭ) ay gan timlilit-a, imi ay neẓra dakk-n deg weγlif (ministère) n usselmed, d tifranin ay ten-yessewliwilen akk-n ad gen timliliyin".\n"Assebded n tseqquma-a d ay-n ay ssefran ad t-gen yagi deg temlilit ay d-yellan d Mass aneγlaf (lewzir) deg wass n 13 Dujembeṛ 2005, d acu kan, ur gin acemma, yernu deg temlilit-nni, aneγlaf d weγlif (ministère) n usselmed qqnen-aγ ad aγ-gen aṭas n tγawsiwin, d acu kan, ur aγ-gin acemma". D ay-a ay aγ-d-nnan yiselmaden yeqqlen ur la ttamnen ara am zik timliliyin-a, d acu kan, iselmaden n tmaziγt mazal-iten εewwlen ad nnaγen akk-n zemren akk-n ad d-awin lḥeqq i yimeddukal-nsen d tnegwa (matières) ay ssγarayen.\nYessefk kan ad d-nini dakk-n tiseqquma-a ad bdunt ad qeddcent seg wass n Ssebt (7 yebrir 2007) d asawen yernu yal taseqqamut ad ttekkin deg-s yimaslaḍen (membres) n weγlif (ministère), wid n Useqqamu Unnig i Timmuzγa d yiselmaden n tmaziγt.\nTaγbalut : La Dépêche de Kabylie (Ssebt 7 Yebrir 2007)


Q=8	C=3	SS=2	LS=2	PS=0	DC=0	LC=0	SD=0	BS=9	G0=97	G1=39	G2=10	DLID=ber_Latn	BODY=U ‘‘la révolution’’ tettkemmil* ! (Ǧamal at Udiε) > Imyura > Askasi-Débat\nAgzul usarag "Amzgun d yelmeẓyen" n Waqbu (Yulyu 2014)\nAwal n Kamel Buamara ɣef wawal "Berbère" :\nTennam tuɣal-d talwit ɣer tmurt n Iqbayliyen?!\nNutni 9% wisen nekwni\nU ‘‘la révolution’’ tettkemmil* ! (Ǧamal at Udiε)\nALΓU N UMUSSU ADELSAN AMAZIΓ N INELMADEN G TIZI N IMNAYEN\nAsekkil V deg tira n teqbaylit (Meẓyan)\nANDA AKKA TETTEDDU ?\nFeṣṣlen-as-d tamendawt tamaynut i Butefliqa, rnan-as-d ticrurin\nKra n wawalen seg wedlis "ass-nni " n Σmer Mezdad\nANṢUF YES-M A LMUT\nAqbayli di Wehran\nAqlaγ kan din! (Ğamal Saadi)\nTakti n talγa n isaqqen wamen" Naẓ ---tiṭ---tala---tbala---aγbalu"\nYennayer akken i t-iẓer Σmer Mezdad\nΣebdella Ḥaman γef ungal n Ğamal Benεuf "Timlilit n tγermiwin"\ni tura !!?\nLemmer ur teẓẓad tessirt, yili ur d-yetteɣlay wewren\nMingu neɣ anaẓur-macci-d-asertan\nYenna Ğamal Benεuf γef Σmer Mezdad\nTaqbaylit : d tutlayt imeṭṭi ** kan ?\nAhṛuḥu ɣef tkarikaturin(ifɣal), ttun wid i-ten-issawḍen ar waya\nAnda tewweḍ tsekla nneɣ\nTameṭṭut tazwawt gar yeḍelli d wass-a\nU ‘‘la révolution’’ tettkemmil* !\nLzzayer n wassa tlul-d di tṛad mgal Fṛansa iseggasen n 54-62, iγeblan n Lzzayer n wassa d wid id tewwi imiren dγa !\nAm win ad d-ilalen ad d-yawi yides ccama neγ lεib.\nAṭas n tlufa qqimen-t akken ur frint ara, ass-agi uγalent-aγ d aεekkur, d buberrak. Tamurt tugi ad taff iman-is.\nWid yuzzlen, yewten γef tmurt akken ad sseγlin azaglu n Fṛansa, akken ad d-rren tilleli i wegdud, drusit akkeya seg-sen wid i d-yewwin γef umezruy n tallit-nni. Ladγa ladγa wid iqqedcen d imeγnasen deg ikabaren n yimiren. Wid yuzzlen, ddren, kkin di tedyanin n yimiren.\nMaca tikwal akka llan wid d-iheddṛen, mmalen-aγ-d i yeḍran di tallit-nni. Yiwen seg-sen dγa d Messaâud At Aâmmar Neγ Messaâud Ulaâmara (ism-is s teqbaylit)\nIllul aseggas n 1913 yemmut aseggas n 2001 (yenṭel amenzu n Nunamber !)…d tudert γezzifen. Yella wayen ar ad d-iḥekku wemdan !\nAyen iγ d-yewwi M.Ulaâmara deg wedlis-is mmu isemma ‘‘Iberdan n Tissas’’ d agerruj n isallen, d tafat i umezruy !\nAbeεuc n tsertit ikecm-it mi yella di Tahert d aserrar (d aḥeddad n tmegḥelin )\n« …yiwen wass n 1934 yufa yi d lḥal dinna assmi d yusa γurneγ Dda Messaâud At Sidhum. Yusa d si lezzayer […] ziγen Dda Messaâud ur izgil yiwet. Γas ixeddem lxedma-s di tḥanutt is, iẓeṛ ayen i yas d izzin. Iḥka yaγ d γef ayen akw xeddmen Laâulama, tarbaât n ccix Lâuqbi akw d Ben Badis. Isfehm aγ d daγen lxilaf nni d yellan ger Wudayen akw d Waâṛaben di Qsenṭina. Ihedṛ aγ d γef aṭas n temsalin nniḍen. »*\nAkka i tebda tikwin n M.Ulaâmara. D ameγnas n l’Etoile Nord Africaine, Itri n Tferka, Messaâud At Sidhum, xali-s, i s iskecmen aferfud n tsertit.\n4 iseggasen deffir waya M.Ulaâmara yuγal d ameγnas ger imezwura n PPA (Pipiεu) di tmurt ufella n tmurt n lleqbayel\n« talalit n PPA di 1937 di Lezzayer tusa d si tukksa nni yettwakkes ukabar nni amezwaru n ENA, l’Etoile Nord Africaine. Akabar agi n ENA ilul-ed di Fṛansa, di lğwayeh n 1926. Amur ameqran n wid i t yessulin, d ixeddamen n tmurt n Leqbayel. Imiren yuγ lḥal d nitni i yebdan inig d imezwura… »\nDayen, abrid umennuγ yenğeṛ, M.Ulaâmara ad t-iḍfeṛ alama d taggara. D argaz yesdukklen amennuγ γef llaẓ-is d umennuγ γef tmurt-is. Ur yeγfil ara, yeqdec s wul-is, yarna nneya tazedgant.\nIseggasen n 40 tebda tuddsa tettimγuṛ, tettaff iman-is di tmurt ufella. Ulaâmara yeqdec aṭas, irgazen bdan keččmen-d ar tuddsa.\n« …deg wnejmaâ agi i yaγ d issefhem Ḥalit kra n temsalin n tuddsa akw d wayen ur nessin ara akken nella dinna.[…] assen i nebḍa tamurt ufella, yal yiwen segneγ yeṭṭef tama. Sid Ḥmed Ḥusin yeṭtef laâṛc n At Ittureγ akw d At Illilten, Ğaâfaṛ Iwannuγen yeṭṭef win n At Buyusef, Mḥend n Buaâlam yeṭṭef At Mangellat akw d At Yeḥya, ma d nek ṭṭfeγ tamurt yellan akkin i wasif n Lğemaâ, At Budrar armi d At Yani, rniγ ayen yellan garaneγ akw tmurt Iaâẓẓugen .»\nIlemẓẓiyen i d ibeggsen i wmennuγ, ṭṭurcen , ukin, wten akk yessen-t. ssulin ula d lakulat, ad d-ssakin arrac ar ad yeddun deg webrid nsen !\n« di taggara n 1943, fkan aγ d lameṛ a nelli lakulat n taâṛabt di yal tafilağt. Sebba s akken a nqabel abrid nni i d wwin Laâulama n tmurt n Lezzayer, widen akken yebγan ad ṛebbin Izzayriyen nebla ma nebcen tamsalt n listiaâmeṛ. Widen akken yeqqaren kan awal nni: ‘‘Ṭeṛbiyya wa ddin’’. Γef ayagi i yaγ d fkan lameṛ di PPA i lakulat s taâṛabt, akken ur aγ zegwiren ara Laâulama yagi γer uṛebbi n ilmeẓyen… »\nWwet uzzal s wuzzal. D wagi kan i d abrid s ara tqableḍ imiren. Tameslayt, tikti i sselseḍ d tin. Ad telḥu, yarnu amdan ad ttileqqem deg teswiεt. (imesdurar n yimiren ttamnen nezzeh !) Neẓra amek teḍra ar deqqal. tasuta kan, yewḍed Nunamber !\nSeg wayen akk iγ d wwin imusnawen umezruy, ama d amezruy n umussu aγelnaw (mouvement national) neγ d win n lgirra n uslleli (guerre de libération), ur yelli wi’γ d immesslayen anect iγ d immesslay M.Ulaâmara γef amek teḍra s tidett di tmetti, Amek azaglu n Fṛansa id d-isseγli llaẓ d lmizirya γef Izzayriyen. Amek di 1945 nni, s tiyita-nni n waggur n Mayu, imeγnasen n tmurt ufella begsen niqal ad s-rren ṣṣerf i wcenggu…ass n 23 di Mayu… !!\nAṭas n tedyanin iγ d yemmla M.Ulaâmara, γas ulama tikkwal yettağa-y-aγ nḥar…\nAm tedyant-nni n ‘‘Imaziγen’’ iseggasen 1948/49, Mesaâud Ulaâmara yellan d yiwen seg meqqranen n PPA-MTLD di tmurt ufella, thewlit temsalt-a\n« γas akken tamsalt tettimγur, maca di lezzayer ur d iffiγ kra n lexbaṛ sγur Comité Central n MTLD. Tuṭṭfa nni yettwaṭṭef Waâli γer lḥebs ur aγ tessashel ara lecγal.\nDi Micli, nexdem anejmaâ γef temsalt agi n Fṛansa. Tamezwarut kan fkiγ asen d yiwen tṭṛakt nni i yaγ d iwḍen. Yal yiwen segneγ d acu yesla, d acu d yenna. Di tidett ulac win ur nesli yara s ccwal agi. Di yal taddart, azgen n yergazen is di Fṛansa i llan. Lexbaṛat d widen i yellan di yal taddart, d ayen d issefhem ṭṛakt nni. Ilmend n leγyab n Waâli, nniγ asen ayen walaγ nekkini :\n- Di temsalin am tigi, ilaq aγ di tazwara a nẓeṛ lexbaṛ n tidett. Syinna, a nwali ayen\nar nexdem. Assa Waâli di lḥebs, nek walaγ ilaq aγ a nẓeṛ imeqranen n Lezzayer. Akken a nqabel aâdaw, akken ad d nekkes tamurt nneγ si ddaw uzaglu n Fṛansa, ilaq aγ a nemsefham garaneγ. Tamsalt agi i simγuren ijeṛnanen n Fṛansa, nek walaγ ad aγ d tawi madakci. Ma yella tqeblem, ad ruḥeγ ad ẓṛeγ amaray ukabar n MTLD, Ḥusin Leḥwel. D netta ar ad d ifken awal iṣeḥḥan. Teqbel tejmaât, nkemmel awal, dγa yefra unejmaâ. Timlilit snat ledwaṛ γer zdat.\nAssmi ruḥeγ γer Lezzayer, wwiγ yidi yiwen ṭṛakt nni i d yusan si Paris. Akken mlaleγ Ḥusin Leḥwel di lbiru ukabar, nniγ as ayen yellan. Nek gguniγ leğwab n tidett sγur Leḥwel, ziγ netta aγbel is isewweq anda nniḍen. Akken t ḥeṛseγ s wawal, yenna yi d s tefṛansist :\n- Il faut camoufler absolument – ilaq ad inṭel wawal agi, ur iteffeγ ara !\nAkken walaγ mačči d win deg yella ṣwab, dγa nniγ as ayen yellan deg wul iw. Imiren dγa, si tyita nni n tnekra wer nekkir di 1945 nni, giγ ccek deg wigi yellan di Lezzayer. Γas akken d nitni i d imeqranen ukabar, nek deg wul iw ur ten qbileγ ara. Aγbel nsen amezwaru nitni, awi d kan anwa ar a yebbuṛfen s ubeṛnus lluber akw tcacit n Teṛkw di tmeγriwin n Lezzayer. Γas akken lliγ deg wedrar, ḥekkun i yi d warrac nneγ, widen yellan d imeγnasen di Lezzayer. Taggara nniγ as i Leḥwel :\n- Ur yelli wamek a neffer tamsalt agi. Am akken qqaren γurneγ, ‘‘ur izmir yiwen ad\nyerr alγem γer uqelmun-is !’’ lxilaf yellan di Paris, yella ger watmaten nneγ, imeγnasen ukabar nneγ, mačči ger ibeṛṛaniyen. Yella lxilaf garasen, ilaq aγ nekwni tamezwarut n nẓeṛ lxilaf agi d acu t, tis snat ilaq a tt nefru akken ad frun nitni.amek a yenṭel wawal di lawan deg d heddṛen ijeṛnanen n Fṛansa fellas yal taṣebḥit, am akken slan akw yemdanen n Lezzayer, leğwab agi inek, mačči d leğwab n ṣwab ! »\nseg wassen i tebda yemmas n ddunit, d awal-agi kan ‘‘ il faut camoufler absolument’’, i yellan, i s ittqabalen imeqqranen nneγ tilufa, almi d asmi iγ uγalen-t d timexneqt. ass-agi nugi ad nerfed iman nneγ !\nlemmer imiren d wid i ttifran s tin n lxiṛ, s tin n’’leεqel’’ talli ass-agi taluft-agi n tmagit yefra ccγel-is. Dacu εeddik !\nDi taluft-agi n tmaziγt, M.Ulaâmarayeẓṛa d lbaṭel i yeḍran. Tadyant n yimedukkal ukkud inuḍeḥ (Bennay Waεli, Muḥend Ameqqran Xlifati, At Ḥemmuda…) t-skecm-as aferfud nniḍenin. yeẓṛa ṛuḥen d asfel. dayen ull’ara d iqqaṛeε yiwen !\n« tuṭṭfa nni yettwaṭṭef Bennay Waâli γer lḥebs tkemmel aγ. Lemmer i yaγ d sfehmen tamsalt imiren, qbel a tekker, wissen ahat ur tettaweḍ ara akka. D acu n sebba γef ffren fellaneγ ? »\nAsmi tεedda tagi n Imaziγen, M.Ulaâmara, netta, ikemmel leqdic di tuddsa tuffirt O.S (neγ Iγes !). ttheggin i tnekkra. Win yuγalen d aqqaruy imiren d Krim Belqasem (deg umur n Bennay Waεli !).\nSeg umenzu n Nunamber aseggas n 1954 almi d 5 Yulyu aseggas n 1962 d M.Ulaâmara ur yeḥbis, d lgirra. yettnaḍaḥ deg iḍ deg wass. deg wmadaγ, di lḥebs, acḥal n tikkal yewweḍ ad immet, ini yesemneε. S tissas i iqqubel. Yumen s webrid yewwi. D abrid n tissas !\nTikkwal izeγγeb weksum. i yeḍerrun d yemdanen ; γas akken, bedden. tuγalin ar deffir ulac !\nLḥusin Ulaâmara mmi-s n Messaâud yeγli d ameγras (ccahid !), maca amennuγ ur yeḥebis ara. M.Ulaâmara asmi id lldin-t wallen-is di 1934 γef tmurt, i yeẓṛa amennuγ-is d win ar ad yezgen alama d taggara, alama yekkes uzaglu n Fṛansa !\nM.Ulaâmara yedder yeẓṛa azaglu n Fṛansa yeγli. Aṭas n yemdukkal-is i yemmuten. mmi-s !\nAzarug. Akken i s yenna akken winna :’’kecmen-tt-id At Weεmeṛ ma d nekkni ad nwexxeṛ’’\n8 wagguren i d iwwet di lḥebs n Lezzayer i γef yefkka temẓi-s. yugi ad yili d axnanas. Yugi ad iskiεew d wuccanen.\nNetta n At Tissas mačči n At Txidas.\nAdlis-a d inigi i wmezruy. Awufan ad illin aṭas am wiggi, aγ d sseknen tidett yefren.\nTira n wedlis, d tin fessusen. Anda i ilaq useqdec n wawal amaynut isqedci-t umyaru, (tuddsa, ṛabul, akabar…), mulli tameslayt d tin i s i nettmesslay yal ass (ddeqs n wawalen n zik i isqdec umyaru).\nAkka nezmer ad d-nnini d akken M.Ulaâmara, yeqdec i snat n tegrawliwin, tagrawla γef tmurt d tegrawla γef tmaziγt.\nU ‘‘la révolution’’ tettkemmil…\nǦamal at Udiε\n· U ‘la révolution’ tettkemmil : d azwel n yiwen sketch n Muḥya\n· Uriγ iḍrisen i d kkseγ deg wedlis akken i t-n-yura bab nsen\nmuḥend - Tinin-is...\ntanemmirt-ik a wagi i d-yuznen amagrad-a ar wesmel, ayen akka yura Mass Mesεud Ulaεmara, γef umezruy-nneγ, yerna s tutlayt-nneγ, d ayen igerrzen, meqqar a γ-d-tbin ciṭuḥ n tidet γef imeγnasen iεetben i wakken ad kksen azaglu n Fafa yuγal γummen-ten ttikkin di tmettant-nsen, maca tagrawla tettkemmil, imi azaglu mazal-it ar tura ur yettwakkes ara, acimi εni azger d netta i tent-ikerzen, aγyul d netta i tent-iεelfen, wissen anda nezmer a t-id-naγ wedlis-agi,\nMmi-s n Wemsed - Tinin-is...\nAzul a DDA MUḤYA. Γas temmuteḍ mazal-ik teddreḍ, mačči am wid yeddern muuten! Teldiḍ-aγ-d tawwurt n tafat, n tmusni, teqbaylit n tidet..tregleḍ tin n tecmatin d tkerkas, d yir tafenṭazit... d kečč i γ-d-yeğğan awal n "Likapičču" d "librubru" d texnanasin sseqdacen...Ass-a daγen d kečč i yi-d-yeldin tawwurt akken a d-kecmeγ γer da!.. Ih,Yes-k i d-kecmeγ γer wesmel n teqbaylit akken ad aruγ s teqbaylit, wama tergel-it fell-i yir tagmat i yettarran iman-nsen d "Irebbiten n teqbaylit"! ttun kan tiγmert-agi wama yili a s-knun i sidi-tsen "amnay" ḍalimun aw meḍlumun!\nYyaw, yyaw ad teẓrem!!!! Yewwet-iyi, yerna yeccetka!!!! Ddula n Lanjiri tewwi tasarut n TV d ijernanen, wigi wwin tasarut n wesmel, reglen-t akken ad regmen kan nutni akken bγan! Ad kkaten akken bγan, ad ttargun ayen bγan , γas ma d lexrif di llyali!!!!!!!!!!!!!!!!!!!!!!!!!!!!!!!!!!!!! Ad qqaren i medden arut s teqbaylit! D acu ara arun medden?! Ayen yebγa zizi amnay!\nTedduγ-d γer usibar, yiwen yeqqar ad afeγ asmel yergel acku yenna-d wemnay ad yergel, yerna ad yergel u ad yettwasfeḍ wayen d-nnan wiyaḍ; yiwen wul-nniḍ (imi d ul n tegmat i d-yettmeslayen) yeqqar awwah, ur tettafeγ ara yergel acku Winna d argaz d wezgen, d lefḥel, yessen ṣṣwab...A ziγen aqbayli d aqbayli weğin ad yettu tid-is!.... S wesḥissef d lγiḍ meqqren s wayes ara d-iniγ "Yefna-yaγ-d ugejdur!"\nṬṭes di talwit a Muḥ! Tagrawla ad tkemmel, γas yal wa a tt-yeg akken i yezmer: wa ad yergel asmel-ines u ad yeqqar i medden tagrawla tettkemmil s yisem-ik; ma d nekk ggulleγ ar d geγ tagrawla-inu akken i yi-d-tban : mgal at n tekti tayiwent, mgal axemmem ayiwen, mgal akabar ayiwen, mgal tamauγli tayiwent... γas ad ttweεezleγ, ad ttumerrteγ, anda rreγ ad tergel fell-i, smenyafeγ ad reglen fell-i akk yeblugen, akk yesmilen, akk iberdan... S yixef-ik a Muḥya ar rray-iw , tamuγli-w, takti-w ar tt-id-fkeγ γas ad sserfuγ Σeẓrayen, mačči kan d aqmayli.... Tagrawla tettkemmil... yal yiwen d tagrawla-ines.... Nekk tagrawla-inu d amennuγ mgal azaglu amek yebγu yili-t, γas d azaglu n teqbaylit. Qbel ad iliγ d aqbayli lliγ d amdan.... wi d-yenna yessen taqbaylit a d-yas a tt-anaru nekk yid-s, amek ira asentel yexs.\nYeswa latay,yeswa agaru, yenna : "Γli-d ay adrar fell-i" din kan qemmḍen-t wwin-t!\nAzul a dda Muḥya (nnik-ak-n dda seg wul-iw mačči d asqecmeε!)\nDagi, deg yizen-a riγ ad arguγ i tikkelt taneggarut qbel a d-akin iwaγezniwen i itekksen awal i wiyaḍ, ttaken-t i yiman-nsen s yisem n teqbaylit...\nRiγ ad arguγ targait yessefraḥen, acḥal ara teεjeb i yemdanen, alamma uγalen qqaren akk "ttaḥya mmi-s n Wemsed", ad yerḥem taεebbuṭ i t-id-yurewn!!!!!!!!!!!!!!!!!!!!!!!!!!!!!!!!!!!!!!!!!!!\nUrgaγ zuni: Leḥkem amsebṭli yergel akk Tilivizyuwat d ijernanen maca, nekkni neldi akk kra i nekseb, γas ma nemgerrad di tmuγli, ur nettḥettim ula yiwen ad yili am nekkni, γas nezwar nergem yiwen a s-neğğ a d-yerr γef yiman-is, ur nettuγal ara am Kamal Belqasem i iregmen dda Lmulud netta yemdel tamujahedt-is, taggara ula d netta tezzi fell-as ddunit... Urgaγ zuni: Yal yiwen yezmer a d-yini ayen yeẓra s wallen-ines netta mačči s wallen-nneγ nekkni. Urgaγ zuni: MAK imeγnsen-ines ṭṭfen akk tamurt n leqbayel, tamurt n leqbayel tṣaḥ-as-d tedsimant-ines s warraw-is... Urgaγ zuni akk leqbayel ran tadsimant, urgaγ Ferḥar am Γandi yettamen akk s leqbayel (d tarwa n tmurt n leqbel γas ma llan wid ur nemwata ara yid-s)... Urgaγ zuni: d tidet wid i s-yeqqaren i Ferḥat: aql-aγ yid-k , ad nemmer f ddra-k... ttasen-d xerṣum (ttağğan ula d azgen n wass seg uxeddim-nsen) γer wadeg ideg yeγli mmi-s Meẓyan (mačči 10 yemdanen n 15 i d-yettasen), urgaγ wid s-yeqqaren lemmer a t-yaγ kra a tt-nessenger.. maca acḥal n tid i t-yuγen yiwen ur d-iḥerrk... urgaγ zuni d tidet urgaγ....\na ṭṭaleb yeγran ssefru-yi lemnamm..............\nWissen ahat seg wass-a ur yi-teqqarem da kra, acku a s-akin i wadeg-a ttun-t a t-reglen....\nUr d-usiγ acku ssugmeγ kra....abrid-iwd tira..... Teḥrem ur tt-bdileγ ar win ara yi-d-iregmen ar t-regmeγ!\nA Winna i wacu tekkseḍ tirirt n Zulixa teğğiḍ rregmat umeddakel-ik ?! A ziγ zegleγ deg-k ur telliḍ ara d bab n lḥeqq!\nA win yettḥibbin lḥeqq ulamma γef yiman-is....\nΓurket a yi-tettγilem usiγ-d akken ad sqizzbeγ neγ kra acku jjami zemren a yi-ddumistikin lidikṭur!..................... Dagi ur d-rriγ ara rregmat i win i yi-d-iregmen acku d leqder i Muḥ...s uzekka lemmer ad ldin tiγmer-nni ideg i yi-d-yergem i yergem akk medden wmnaṭ, a s-tent-ḥawleγ alamma zzayit fell-as akken i yenna dda Lwennas di tezlit-nni i d-yewwi γef Ferḥat akk d Lewnis...\nwinna - Tinin-is...\nAnita rregmat n wemdakkel-iw a Mmis n Wemsed ? D Amnay i d-telhiḍ. Nekk γileγ yezmer ad yesfeḍ netta tidmiwin. Ur d-ufiγ ara anida s-teqfel. Γef ayen i sefḍeγ ayen yebγa ad yesfeḍ. Lemmer yenna-d sfeḍ akk tidmiwin-nni, ili sefḍeγ-tent.\nLemmer teqqim ar γur-i kan, skud yiwen ireggem s teqbaylit a t-neğğ neγ dacu i tenniḍ ? A nekkes ayen yuran kan s tutlayin nniḍen. Yiwen ur iḥettem γef wayeḍ ad iγer ayen yura.\nA k-iniγ tidett, ur ẓriγ ara amek ?


Q=13	C=13	SS=6	LS=0	PS=0	DC=6	LC=0	SD=0	BS=0	G0=11	G1=6	G2=5	DLID=ber_Latn	BODY=Taẓrigt tis ukuẓ n tfaska n tmedyazt n Tidukla Smaɛil Azikiw – Siwel\nPosted on : 26/06/2017 By Akli Muhubi\nTAFASKA (SIWEL) — Ggten-t tdukliwin tidelsanin deg tmurt n Yiqbayliyen id yessuddusen yal aseggas tifaskiwin n tmedyazt, deg iswi n usnerni n twesit-a. Gar tdukliwin-a tella tin n yusef uqasi d si muḥend u mḥend deg tizi wezzu, itri adelsan n uqbu, adrar n fad deg ayt smaɛel, lbacir amellaḥ deg ferɛun, smaɛil Azikiw deg at ziki, d tiyaḍ yal yiwet s yisem-is.\nTidukla tadelsant Smaɛil Azikiw, tegra-d tiγri i yimedyazen, d timedyazin, ad kkin deg tfaska n tmedyazt deg teẓrigt-is tis ukuẓ. Ara d-yilin deg ussan n 10, 11, 12 deg ayyur n γuct, anebdu n 2017, deg taddart tawrirt n war, taγiwant n at ziki, deg ugezdu n tizi wezzu.\nΓas akken aheggi n tfaska-ya mači d win i sehlen, deg yiwet xuṣṣen ttawilat ama d tadrimt neγ d ayen-niḍen, deg tayeḍ teγli-d deg unebdu, anda imdanen rewlen γer yilel. Maca iɛeggalen n tidukla n Smaɛil Azikiw ur brin ara i ṭbel deg aman, s tebγest d tayri fkan i tnekkit, begsen am yiwen ad awḍen iswi. Anebdu mači i zzhu kan, d leqdic daγen γef tutlayt d yidles.\nIhi wid d tid iran ad kkin(t), yewwi-d fell-awen(t), ad taznem(t) kraḍ n yisefra d imaynunten, yettwarun tlatinit, s ttawil n uselkim, yerna ur sɛun ara uṭṭunen neγ kra n tira d zyada γef usefru. Imekki ilaq ad yesɛu 18 iseggasen d asawen. Isefra ad twaceyɛen s yiwet n talγa d word neγ pdf. Isefra yewwid ad twaceyɛen gar 10 yunyu γer 10 yulyu γer tansa-ya : smailazikiw@gmail.com. I wugar n yisalen tzemrem ad tsawlem γer: 06.99.64.81.76 neγ 06.65.82.34.62 neγ asebter n fb\nTanemmirt i kra n tidukla iqedcen i uḥraz n tutlayt d yidles n teqbaylit, id yeddan d igiman n yiseggasen. Ilaq tagmat d tdukli, afus deg ufus alma yuli yiswi. afud igerrzen.\nSIWEL 230640 Jun 17 UTC


Q=7	C=7	SS=0	LS=0	PS=0	DC=0	LC=0	SD=0	BS=1	G0=10	G1=6	G2=3	DLID=ber_Latn	BODY=Aẓeṭṭa n wawalen n Mhenni Xalifi - La Dépêche de Kabylie\nAccueil Tamazight Aẓeṭṭa n wawalen n Mhenni Xalifi\nAẓeṭṭa n wawalen n Mhenni Xalifi\nYennerna-d i tsekla taqbaylit umaynut s wazal-is, yerna tikkelt-a yemgarad ɣef wayen i nuɣ tannumi nettwali-t. Ayagi d ayen iwumi teḥwaǧ teqbaylit nezzeh. Amaynut-a dɣa, d adlis n wawalen yemcubbken, neɣ n uẓeṭṭa n wawalen. Rnu ɣer wazal i yesεa wungal, ammud n tmedyezt neɣ n tullisin, deg usegmu n tsekla, adlis-a n uẓeṭṭa n wawalen, d agerruj i win yebɣan ad yessemɣer tamussni-s deg umawal n teqbaylit. Mhenni Xalifi, i d-yessuffɣen yakan ddeqs n yidlisen s teqbaylit, gar-asen Ammud n yisefra » Nnehda n Uḥulfu », win n tullisin « Nna Geltum », akked sin n wungalen « Asdawan » d » Imehbal », aneggaru-a s yis-s i d-yufrar deg warraz n Asya Ǧebbar n wungal ifazzen.\nYewwi-d ass-a amaynut-nniḍen, d adlis-a n wurar s wawalen, i d-yeffɣen di teẓrigin n Ccix Muḥend Ulḥusin. Ma yella nemmeslay-d ɣef Mhenni Xalifi, ad t-naf iqeddec deg unnar n teqbaylit, yefka-as azal meqqṛen. Dɣa, Mhenni d amaru, d aneɣmas, d ameɣnas daɣen n teqbaylit, yezga d aseḥbibber fell-as. Daymi i iqeddec ula deg yiṣenfaṛen n usideg n kra n yidigan d yifecka n tsenselkimt. Deg wawal i d-newwi yid-s, negza belli leqdic-a, d axeddim n yiseggasen, ayagi, imi uraren-a llan ffɣen-d yakan deg yisebtar n Uɣmis n Yimaziɣen, gar useggas n 2014, d win 2015. Am wakken i yettwaru deg tduli n udlis-a, uraren-a i d-yeffɣen d aḥric seg wayen i yura.\nMa yella ɣef uṣaḍuf n wurar-a, ama s wudem aglawan, neɣ aratak, yewwi-d ɣef win yetturaren ad d-yaf anamek yettqaṛaben i yal awal deg texxamin n uẓeṭṭa. Dɣa, simmal ara ad d-tettili tririt d tuɣdimt, simmal ara d-ttbinent tifrat deg tejgut neɣ adur-nniḍen. Di taggara, Mhenni yerra-as tajmilt i uletma-s Kaysa, fell-as talwit, dɣa ibudd-as adlis-a i yiziɣer-is, nettat i t-iεewnen aṭas deg leqdic-a.\nArticle précédentTacennayt Fatma Chaabi\nArticle suivantAkbou retrouvera son derby


Q=10	C=5	SS=0	LS=5	PS=2	DC=0	LC=0	SD=0	BS=2	G0=27	G1=22	G2=16	DLID=ber_Latn	BODY=TLAXCALA : Honduras: Abeddel n Manuel Zelaya\nHonduras: Abeddel n Manuel Zelaya\nAUTHOR: Tameskart Luis HERNÁNDEZ NAVARRO\nManuel ”Mel” Zelaya yekka i snat n lmitrat deg lqedd, cclaγem-nnes d iberkanen, ccuṛen, yettlusu arazal (chapeau) d ahrawan ed yibuzegen (bottes) n yikubuyen. Zelaya d memmi-s n twacult ay ikesben akal, yeḍfer tizrawin (études) deg tijjenyeṛt n lebni, maca ur tent-ifuk. Qbel ad iger iman-nnes γer tsertit, yekka kra n lweqt yesnuzuy asγar n lebni, yerna yesεa lfirma. Tanezzut-nni-nnes (commerce) terbeḥ. Deg 1987, yeqqel d anemhal n COHEP (Aseqqamu Ahondurasi n Teṛmisin Tusligin [sociétés privées]), am wakk-n ay yeqqel, daγen, d aselway n tiddukla n yemsenza n wesγar.\nDeg 1970, Mel yekcem γer Ukabar Alellam (libéral) n Honduras (PLH). Akabar-a yettwassen seg zik s tikli-nnes mgal n tesdukla (communisme). Zelaya yettwafren acḥal n tikkal deg wemni (parlement), yerna s way-a, yufa abrid ad yeqdec deg waṭas n yimukan n leqdic n Uwanak (ddula). Akabar Alellam n Honduras akked Ukabar Aγelnaw n Honduras (PNH) d nitni ay d sin n yikabaren imeqranen akk gar xemsa n yikabaren-nni ay tesεa tmurt-a. D acu kan, deg way-n yerzan leḥkem, ur yelli wemgerrad ameqran gar sin-a n yikabaren. ”Taγawsa tawḥidt ay ten-yessemgerraden”, akk-n ay d-yenna yiwen n ugensas (représentant) n yiqeddacen, ”nettat d initen (llwan) n tekbabin-nsen (tiεellamin): yiwen seg-sen takbabt-nnes d taẓerwalt (bleue), ma d wayeḍ, takbabt-nnes yella deg-s uzewwaγ ed umellal”.\nDeg 2006, Manuel Zelaya yeqqel d aselway n Honduras. Deg lḥemla-nnes, iqeddem-d iman-nnes d argaz n tmurt yeṭṭfen deg tirrugza, yessawal srid, ur yeddukkel ed trebbaε-nni tisertiyin tiqburin n tmurt, yettagad Ṛebbi, iεewwel ad yennaγ s ljehd mgal uggufsu (corruption), yessawal tidet, iḥemmel ad iwet tagiṭart ed ad yerkeb iysan (iεudiwen), am wakk-n ay d-yenna yewjed ad yejj aγref (cceεb) ad yettekki deg tugdut (s webrid n tsekbabin [pétitions]), yewjed ad yeg tisemmeskal (réformes) tisertiyin, yerna yesteεṛef s udabu n weγref.\nManuel Zelaya (deg tlemmast), gar Raul Castro (Cuba - γef uzelmaḍ), akked Hugo Chavez (Venezuela - γef uyeffus)\nAsmi ay yeqqel d aselway, yedda ed ṛṛay-nni n ussebded n Wemtawa n Wembaddel Ilelli (Traité de Libre Echange) ay d-yellan gar Tegduda Taduminikit, timura n Temrikt Talemmast [gar-asent Honduras] akked Yiwunak Yeddukklen (γγaren-as CAFTA s tanglizit), γas akk-n llant-d tmeskanin (timesbaniyin) timeqranin mgal way-a. D acu kan, cwiṭ, cwiṭ, Zelaya yebda yettqerrib γer Hugo Chavez yerna yekcem deg terbaεt n tmura n Petrocaribe, d timura n tama n Yilel (lebḥeṛ) n Kaṛayib ay igan agatu (contrat) akked Venezuela i wakk-n taneggarut-a ad asen-tesnuzuy apitṛul s wazal rxisen. Dγa deg 90 n wussan imezwura, ad ttxelliṣ̣en kan 50% seg wazal n upitṛul avenezueli, sakk-in, mi tfuk tallit-nni, ad qqimen 25 n yiseggasen ad ttxelliṣ̣en cwiṭ, cwiṭ ay-n ay d-yeqqimen, ed ad rnun lfayda n 1%.\nSimal ittekk lweqt, simal irennu yettqerrib Zelaya γer tlellamt tnemlayt (libéralisme socialiste) (”i wakk-n akk lfayda n unagraw [système] ad tettunekf i wid ay tt-yeḥwajen ugar: tisednan, irgazen, igerdan, ifellaḥen, wid ay d-yettfarasen [produire]). Yeqqel daγen yekkat-d deg tigrin ay ggaren Yiwunak Yeddukklen iman-nsen deg tγawsiwin n daxel n tmura niḍen, yedda akked Cuba yerna yessawal aṭas γef Ṛebbi.\nZelaya yella yeḥkem yiwet n tmurt d tigellilt aṭas, ggten deg-s wuguren imettiyen (sociaux), anabaḍ-nnes (lḥukuma) ur yesεi idrimen, yerna yella yesεa uguren d imeqranen akk-n ad yerḍel idrimen seg beṛṛa. D ay-a ay yejjan Zelaya ad yessekcem tamurt-nnes γer Temlellit Tabolivarit i Temrikin ed Kaṛayib (Alternative Bolovarienne pour les Amériques et les Caraïbe – ALBA), d tarbaεt ara iqeddcen i lmend n wesdukkel n tdamsa (économie) n tmura n Temrikt Talatinit akked Kaṛayib, yerna d Venezuela akked Cuba ay d timezwura ay d-iḍebbren i wesnulfu-nnes. ALBA tettnaγ daγen mgal n tleqqi (pauvreté) akked weḥram n wid ixuṣ̣ṣ̣en seg lxir n tmurt. Ay-a yejja Zelaya, γef leḥsab n Pavel Uranga, ad yezmer ad d-iḍebber idrimen n tallalt (lemεawna) akk-n ad yefru uguren n tmurt-nnes.\nZelaya yebda ijebbed iman-nnes γef tuligaṛkit (oligarchie), yerna ay-a yuwey-as-d uguren ula akked yimussa iγerfanen (mouvements populaires) n Honduras. Γef leḥsab n Lorenzo Reyes, ay yettekkan deg yimenγi imetti (lutte sociale), am netta, am umur ameqran seg yimeddukal-nnes, ur kfin azal ameqran i wussan-nni anda ay yella Zelaya irezzu γef Nicaragua akked tmura niḍen, wala i wasmi ay yella Zelaya yettemcawaṛ ed Chavez neγ ed yemḍebbren izelmaḍen niḍen, imi ay llan ẓran, deg tgara, itteg ay-a akk-n kan ad yessukk lweqt neγ ad yesteεfu deg kra n tmurt n beṛṛa, yerna, ur yelli itteddu akk-n ad ibeddel tasnakta-nnes (idéologie) n uyeffus. ”Ama γer medden, ama γer-neγ nekni, s yisem-nneγ d amussu aγerfan (mouvement populaire), ay-a [timliliyin yella itteg Zelaya akked yiselwayen izelmaḍen] ur yelli yesεa azal ameqran imi, deg Honduras, argaz-a ur d-yesbeyyen iman-nnes d acu-t: yiwen wass ad yesseqdec awal n wayt uyeffus, azekka-nni, ad t-tafeḍ imal cwiṭ γer uzelmaḍ, yebded deg sin n yimukan γef tikkelt ... anamek-nnes (lmeεna), ur yelli deg uyeffus wala deg uzelmaḍ”.\nBloque Popular (Iḥder Aγerfan)\nAcḥal n yiseggasen ay-a seg wasmi ay tennerna tezmert n umussu aγerfan (mouvement populaire) ed yemḍebbren-nnes deg Honduras. Amussu-a llan deg-s yenmula (syndicats) ay yettwabnan γef tserkmin (classes), tuddsiwin (organisations) n yifellaḥen, iγerfan iserwen (peuples autochtones), tiddukliwin n yisadaren (professionnels) ed yinelmaden. Tirebbaε-a akk banent-d tagara-a s leqdic n trebbaε n tesnasγant n weslelli (théologie de la libération) akked tid n uzelmaḍ agrawal (gauche révolutionnaire) ay yeddukklen yerna gant-d tirebbaε timeqranin ijehden am Bloque Popular (Iḥder Aγerfan). Deg 32-nni n wayyuren imezwura n udabu-nnes, Zelaya iqubel 722 n tlufa timettiyin (conflits sociaux), ama d timeqranen neγ d timecṭuḥin, gar-asent isundiden-nni (grèves) imeqranen ay d-yellan deg 2008 yerna skerfen tamurt, d tid ay d-yellan γef ljal n leγla n tuccit, am wakk-n ay ssuttren, daγen, ur d tiγiwanin (communes) ara d-yelhun s ussiweḍ n waman n tissit γer yexxamen [imi ay-a yegla-d s wuguren] akked tmerniwt n weγrud adday (salaire minimal).\nAmussu-a ur yettnaγ i wakk-n kan ad as-d-yettunekf way-n yessuttur deg wussan-a, wanag yesεa tamuγli γer lbeεd, imi ay yekkat i lmend n ubeddel imetti (social) alqayan. Rafael Alegria, ay d-yelhan ed usseddu n lecγal n Via Campesina Centroamericana (Abrid n Yifellaḥen n Temrikt Talemmast) yenna-d: ”imussa imettiyen (mouvements sociaux) ttalasen ad d-sbedden asmizwer (ordre) amaynut n lqanun ara iqedcen i nnfeε n yeḥricen imettiyen (secteurs sociaux) n tmurt, d iḥricen ay rran deg rrif seg zik, yerna ttwaḥeqren. S way-a, nekni nebγa ad d-tili tsefrent taγerfant (référendum populaire). Tamenḍawt (constitution) tamaynut ad teqqel d llsas amaynut n Uwanak (ddula), yerna ad yekf akk adabu i weγref, d netta ara yeqqlen d agellid n tmurt”.\nAmussu-a yegla-d s ubeddel ameqran seg swadda, yerna yessers tamurt deg yiwet n tegnit ur yebni fell-as yiwen. Wid ay yettekkan deg-s d nitni ay yeffγen s izenqan akk-n ad ḥudden aselway-nsen [Zelaya, ay yettwakksen s tuttya taserdasit], d aselway ay ifernen ad yaγ abrid n ubeddel imetti (social). S umata, abeddel n Zelaya yekka-d seg lḥeṛs ay t-yeḥṛes weγref deg tegnit-a anda ula d timura n tama-a ttbeddilent. Deg Honduras, ay deg sin-nni n yikabaren imeqranen n tmurt mgerraden kan s yiniten (llwan) n yiluguten-nsen, tuddsiwin tiγerfanin (organisations populaires) qedcent i wakk-n ad bnunt tamurt yemgerraden s tidet γef wakk-n tella zik: d tin ara yejjen abrid n tnaylellamt (néolibéralisme). Mi llan qeddcen i lmend n way-a, ssawḍen ad rren aselway-nsen d argaz yemgerraden γef wakk-n yella asmi ay d-yuli s adabu.\nEvo Morales (Bolivia), Zelaya, Daniel Ortega (Nicaragua), Hugo Chávez, Rafael Correa (Ecuador)<?xml:namespace prefix = o ns = "urn:schemas-microsoft-com:office:office" />\nTaγbalut: La Jornada, Mexico -La conversión de Manuel Mel Zelaya\nAmagrad aneṣ̣li yeffeγ-d deg 12 Yulyu 2009\nURL n umagrad-a deg Tlaxcala: http://www.tlaxcala.es/pp.asp?reference=8847&lg=ot\nSOUTH OF THE BORDER : 01/10/2009\ntlaxcala@tlaxcala.es PARIS TIME 1:57


Q=9	C=9	SS=7	LS=0	PS=2	DC=0	LC=0	SD=0	BS=1	G0=25	G1=11	G2=5	DLID=ber_Latn	BODY=‘Imeɣnas’ n Tmaziɣt i irebbun tixuncay i yenniḍen. | Le RIFAIN\n‘Imeɣnas’ n Tmaziɣt i irebbun tixuncay i yenniḍen.\nQbel i 2011, umi ttuɣa yeṭṭef Listiqlal lḥukuma, aṭṭas zeg imeɣnas, ttwalan belli lḥizeb-nni d Amaziɣufubi, ittsemma ikreh Tmaziɣt, s uya wer das-iwci ca lḥeqq i yiles-a deg uselmed. Di lɛahed-nnes ttuɣa irajiten d « imeqqranen », minzi yus-d awerni umi i yettwagg usinag n Tmaziɣt.\nAwerni 2011, aked wami ibeddel udustur, dewlen Imaziɣen nnurẓment-asen tiṭṭawin deg ijjen yimal ad yili yecna i Tmaziɣt, zegga tameggarut-a iḥin x-as Rebbi, tegga ḥazḥaz aked Teɛrabt.\nDeg useggas-nni, ttuɣa iḍḍura din ijjen wawal. Ca zzag-sen qqaren « luxa man-tt nnfeɛ n unhezzi Amaziɣ mala Tmaziɣt aqqa-tt di ddustur ? ». S manaya ila ssujaden-as i umussu n Tmaziɣt amḍel bac ad ggen min xsen. Maca di tidet, maci ɣir d ina i yessujden lmeḥmel i unhezzi n Tmaziɣt, maca qa ula d ca n ‘imeɣnas’ n Tmaziɣt qqimen ḍḍuran i ujij. Nɣin amussu nnit, ɣzin-as amḍel s ufus-nnsen.\nIqqim azref amurgan (loi organique) i yeqqnen ɣer usexdem n Tmaziɣt igga ma ad iffeɣ. Ca n imeɣnas, am lebda, umnen ila qa d Benkiran akid-s PJD i das-itteggen akeccuḍ di tjarrart bac ad ssefrinaren [zeɛma] ixef wis xemsa zi ddustur.\nYus-d useggas n 2016, igeɛɛed Saɛed-ddin Lɛutmani ḥuma ad yili d amɣar n Lḥukuma. ‘Imeɣnas’ n Tmaziɣt ila ɣer-sen ijen usitem d ameqqran ḥuma ad igg ca. Minzi ttuɣa ttwalan dag-s d « ameddukel » n unhezzi n Tmaziɣt. Waxxa amenni, walu !, ulac.\nDi ɛamayen-a tameggurt-a, ‘imeɣnas’ umnen zeɛma ila ixess-asen ad adfen azzareg n ssiyasa bac wer ttejjin ca lkursi ixwa. Xenni, azgen ameqqran ruḥen aked tedbirt (RNI) zeɛma d nettat i dd ɣa rren lḥeqq i Tmaziɣt.\nNec wer zemmreɣ ad adfeɣ di niyyet n ssi Axennuc d umulli-nnes i ttuɣa illan lebda di lḥukumat i yeɛdan, wer ggin walu i Tmaziɣt, wer x-asen ittwassen qqaɛ zeg wami illan ila ccaten aqerṭas aked Tmaziɣt. Maca qa d zzman weḥḥd-s d netta i dd ɣa rren x iseqsan i ɣer-neɣ.\nS ddegg-a n lxedmet, xmi lessqen ‘imeɣnas’ deg ibeḥrar n iwziren-nniḍen i yetteṭṭfen lḥukumat, ttzawagen dag-sen, ittban-d ila anhezzi n Tmaziɣt, iḍɛef, icca tiyyita, iqucceḥ.\nGg°deɣ x-asen x markat-a, zi ssa d 2026, ad afen ila Axennuc ttuɣa yettḥecc x-asen waha. Xenni ad jebden tibratin-nni ɛawed ad aneɣ-herran zzag-sent. Man-tt nnfeɛ n manaya xenni mala cek wer tebnid ixef-nnec, teqqimed telhid tettrajid ɣer ḥedd nniḍen ?\nAwi-d a neḥrez manaya ɣer ṭṭerf.\nAnhezzi n Tmaziɣt d ca zeg imeɣnas-nnes, zegga ttuɣa ttemɛutrusen bac ad bnan ixef-nnsen, d tmesmunin, ad mssizzlen ssa d ssa x lḥeqq n Tmaziɣt, lux dewlen tettren tsullet bla aḍil i wenni i dd ɣa kken a x-asen isewweq.\nManaya bla ma ad ggen tizemmar-nnsen ad bnan timurganin (des organisations) i yexf-nnsen, ad wten x lḥeqq n Tmaziɣt s ixef-nnsen maci ad qqimen ɛerrḍen ayenni x iberraniyen i wer ɣer-sen qqaɛ tɣuni aked Tmaziɣt.\nIjjen cciɛar ttuɣa kessin-t Imaziɣen di beddu-nnsen, wer din bu tadimukraṭit bla Tmaziɣt. Imaziɣen yiḍ-a dewlen ttun, niɣ tteggen ixef-nnsen axmi tettun aseqsi n tedimukraṭit n usistim-a wanita, lhan aked lḥukumat waha. Ksi wa, sers wa. Sitem di wa, qḍeɛ layas di wa.\nZeg uɣezdis-inu, ttwaliɣ ila Tmaziɣt ɛemmers ad tgeɛɛed tsawent mala wer din bu asdimukreṭ n usistim-a amen yekmel. Wa d puntu amezwaru. Wenneɣni, Imaziɣen ixess ad ɛerran x iɣallen-nnsen nnit.\nS minzi illan Ixwanjiyen ḥsen zzag-neɣ zeɛma ? Ula d nitni bnan ixef-nnsen. Ass-a nitni d ijjen nnumru wer nzemmer a t-nessuref. S uya ixess-aneɣ a nekker a nemkabar maḥend a nebna ixef-nneɣ, minzi ɣer umeggaru qqaɛ ; yilem-nneɣ, wer t-ittḥekki ḥa iccer-nneɣ.\nAmmu i ttwaliɣ, ullawɛlem ɛawed tani.


Q=9	C=5	SS=7	LS=0	PS=0	DC=0	LC=0	SD=0	BS=4	G0=348	G1=108	G2=22	DLID=ber_Latn	BODY=Anẓar, Ilibbiyen, Igrikkiyen d Ilatiniyen – La Kabylie autrement\nNekk mačči d ineslem\nLE DRAPEAU ALGÉRIEN DÉRIVE DU DRAPEAU TURC\nULƔU i imdukkal akk d wacult n « Axxam n Tmusni »8\nAnẓar, Ilibbiyen, Igrikkiyen d Ilatiniyen\nImezwura-nneγ ttgen aṭas n wazal i tmeddurt d wayen sen-d-yezzin. Ttidiren s wayen sen-d-tefka tmurt, degmi ḥemlen akal, ttjuṛ, abeḥri yelhan, lmal, ifṛax, aman. Nnan-d zik-nni, imezwura-nneγ, am nutni am yegduden n wagerkal, ttamnen s Yiṭij. Ma tegrem tamawt, ad tafem mazal ar ass-a, llan wagad yettgalen s teḥbult n Yiṭij. Acimi ttamnen imezwura-nneγ s teḥbult n Yiṭij? Imezwura-nneγ ssnen d acu i d azal n Yiṭij. Zṛan d netta i d tudert. Zṛan lammer ad yexsi yiṭij, d ayen, ad tenger ddunit. Zran lammer ulac Iṭij, ur tettili ara tudert, ur tettili ara ddunit. Iṭij, neγ tiṭ n igenni (akka i s-yeqqar Ayskulus, amyaru agrikki) d netta, γer imezwura-nneγ, i d bab n tudert. Assagi, ula d imusnawen imeqranen di ddunit nnan-t-id, ammer ad yexsi Yiṭij, ad tenger ddunit. Ammer mačči d Iṭij, ur tettili ara tudert dagi di lqaεa. D netta i yettaken tudert i kulci, d netta i yettaken afud i kulci.\nImezwura-nneγ ttamnen s Yiṭij d Tziri, imi ẓran d akken sin-agi d nutni i d tiliwa n tafat. Tafat n yiṭij d ass. S yes-s i nettwali ccbaḥa n ddunit, tizegzewt n igenni d yilel, tizegzewt n lexlawi, iseγma n ijeğğigen d teslit n Wanẓar, d wayen akk yelhan i tmuγli. Tiziri, nettat d taknit n Yiṭij, s yes-s i nettwali deg yiḍ. D nettat i yeskanen abrid i yiminigen n yiḍ.\nMa nger tamawt γer yedles n Yigirikkiyen d Iṛumaniyen, ad anaf Iṭij d Tziri, uγalen γer-sen d Igennawen : Iṭij yuγal d Apullun neγ Fibbus, agennaw n tafat; ma d Tiziri, nettat, tuγal d Artimis neγ d Dyana, tgennawt n ṣṣyada. Akniwen-agi llan deg yiwet n tmesaεṛaqt s teqbaylit. Tamesεṛaqt-agi, atah wamek i tt-ttawin imezwura-nneγ : «Mara yekcem Sulas, Tawes ad d-teffeγ; mara tekcem Ṭawes, Sulas a d-yeffeγ». Iṭij d Tziri. Sulas d Ṭawes. Sulas d Iṭij s tlaṭinit, ma d Ṭawes d agennaw s tegrikkit. Iṭij d Tziri : Sulas d Ṭawes γer Leqbayel, Apullun d Aṛtimis γer Yegrikkiyen, Apullu d Dyana γer Ilaṭiniyen neγ Iṛumaniyen.\nImezwura-nneγ ttidiren d tegnac. Yal tagnect d acu d-tettawi. Ssnen d acu i d azal n wesru neγ n lweqt. Zṛan melmi ilaq ad megren, melmi ilaq ad meglen, melmi ilaq ad ẓẓun, melmi ilaq ad kerzen, melmi ilaq ad srewten. Ssnen ad steqsin aggur d yetran. D nutni i sen-d-yettmalen d acu ilaq a t-gen, melmi ilaq t-gen.\nDeg yidles-nnsen, ad tafeḍ amdan d netta i yeṭṭfen talemmast n tmeddurt, d netta i γer d-icudd kulci. A s-tiniḍ ḍeffren abrid n Pṛutaguṛas, amusnaw agrikki, i d-yuran, 25 n leqṛun aya tura : «Ɣer wemdan, i tettwaktal yal taɣawsa». Γer imezwura-nneγ, am γer Yegrikkiyen, γef wemdan i teddewir teḥbult n Yiṭij. Γer imezwura-nneγ, yal amdan γur-es amutu-ines, izri-ines, tamacahutt-ines, tirga-ines. S wemdan i llant tγawsiwin. D netta i sen-yettakken isem. Degmi i d-yesnulfa tisquma. Yesnulfa-d leqwanen swayes yettidir.\nImezwura-nneγ, am nutni am Yegrikkiyen d Iṛumaniyen, γas akkenni ttamnen s igennawen, maca tteklen kan γef yiman-nnsen. Ma tegrem tamawt, γer wannect-agi, i sawḍent assagi tmura yenernan.\nD amdan i d kulci. Γer-s i llant tsura n ddunit. Γef wayagi i ttnejmaεen imezwura-nneγ. Umnen d akken di tmeslayt i tella tifrat i yal tiyersi, i yal ugur. M ara qimmen i temsalt, ḥemmlen a tt-sqerdcen, a tt-ḍefren ḥacama d tilist. Ttaken aṭas azal i wawal. Im ara nejmaεen, yal amdan yezmer a d-yefk ṛṛay-is. Deg umeslay i tella tafat, i tella tifrat. Akken i t-yenna Arisṭutilis : «Amdan d lmal i ilan awal, d lmal apulitikki»\nDi tejmeεt, yella lqanun. Lqanun-agi, yiwen mačči yezmer a t-iṛez. Imezwura-nneγ ur xelṭen ara lecγal n Igenni d wid n Lqaεa. Imezwura-nneγ ttidiren s leqwanen d-snulfan, nutni, mačči s leqwanen n Yigenni. Igenni, ttaran γer-s ayen ur nellin ara kan deg yefassen-nnsen. Igennawen n zik, nutni, si tama-nnsen, lhan d tudert-nnsen. Akken i s-yenna Pṛutaguṛas, umusnaw agrikki : «Ɣef Yegennawen, ulac d acu i zemreɣ a t-id-iniɣ, ur d-qarreɣ llan, ur d-qarreɣ ulac-iten».\nΓer imezwura-nneγ, igennawen ur d-lhan ara d yemdanen, γur-sen lecγal-nnsen ula d nutni. Degmi wa ur tt-yettalas i wa. Imdanen γur-sen tilelli. Amdan yezmer ad yesuter ayen yebγa i Igennawen, maca ma yella ur s-ddin ara di lebγi, amdan-nni, yezmer ad ten-yenkeṛ. Ulac d acu ara yaggad, imi Igennawen n zik-nni ur tečḥen ara. Lhan kan d tudert-nnsen, dihinna iwsawen, deg igenni.\nIgennawen n zik-nni ur d-fkin ara leqwanen swayess ara idiren yemdanen. Yal amdan yettidir s leqwanen-ines, netta d widak n tmurt-is. Asmi ara mmten, ulac anwa i ten-yettcaṛaεen. Ulac win ara sen-yinin ayγer tgam akka neγ akka. Degmi ulac win yegganen neγ win yettmettaten s iγilifen d nndamat. Imdanen n zik-nni, zṛan ad mmten, ad ṛuḥen ar tgelda n Waydes, agennaw n lmut, anda ara uγalen d lexyalat, maca iman-nnsen, neγ ṛuḥ-nnsen, ad yuγal d afeṛṭeṭṭu, ad yettezi yal iḍ s ixxamen-nnsen, ad yeddewir γef teftilt n lamba. Di tgelda n Waydes, neγ Yakuc, wid yemmuten, kifkif-iten akk. Ulac dinna Lğennet, ulac Times. Degmi imezwura-nneγ ur ttaysen ara ad mmten. Ḥemmlen teγzi n leεmmeṛ. Ḥemmlen ddunit. Hemmlen ad faṛsen zzhu, učči, tissit d tayri, imi zik-nni ulac d acu i yeḥeṛmen, ulac d acu i yeḥellen.\nImezwura-nneγ umnen s waṭas n yegennawen. Yal agennaw γef wacu i d-yezga. Wa γef lmut, wa γef waman, wa f yegenni, ta γef tayri, ta γef tẓegwa, ta γef tlallit, ta γef tmusni, wa γef yinig, wa γef ccbaḥa, wa γef tissit d zzhu, ta γef lexlawi… Igennawen-agi ttidiren deg genni, deg Iter. Tikwal tikwal, ttṣubbun-d ar lqaεa, maca m ara d- ṣubben γer yemdanen, ttbeddilen tafekka. Tettin d imdanen. Degmi, zik-nni, imezwura-nneγ, snubguten aṭas s ubeṛṛani, qarren-as ammer ahat d agennaw i γ-d-ibedden γef tebburt. Degmi i s-ttuγalen d laεnaya. Tella akka ula γer Yegrikkiyen. M ara d-yass γer-sen ubeṛṛani, a s-fken zwar ad yečč, ad isew, ad igen, swamek imiren ara t-steqsin γef yisem-is d wansi d-yekka.\nIgennawen n zik-nni, tikwal dellun-d γef yemdanen. Win yesunebgen yis-sen, ibedd γer-sen, winna ulac akk d acu ara yaggad si tama-nnsen; ma d win ten-yerran γef tebburt, winna ur s-tteffγent ara i yiri. Mektit-d agellid n Tabest, asmi yerra ɣef tebburt n tgelda-ines Dyuniẓus, agennaw n tissit. Syen sakkin gezrent-t d ticriḥin yemma-s d yestma-s. Imi Igennawen n zik-nni weεṛen i m ara rfun. Degmi i sen-zzelun yemdanen, i sen-ttgen timeγriwin, ha d imensi n iwejiben, ha d imensi n yennayer, ha d timecreṭ, ha d tislit n Wanẓar, ha d amagger n tefsut…\nImezwura-nneγ ḥemmlen tamusni. Yal tameddit, mi ččan imensi, ad zzin i teṛbut n tmusni akken a d-awin timucuha d tmesaεṛaq. Taṛbut n tmusni d nettat i d lakkul n zik-nni. Dinna i lemden iggurdan ddunit. Dinna i ten-sγarayen yemγaren d temγarin. Taṛbut n tmusni tesmektay-aɣ-id asunfsyu n Yegrekkiyen : imi Igrikkiyen m ara mlillen akken ad ččen neγ ad swen, ttmeslayen. Ttmeslayen γef ddunit, γef Igennawen, γef tmurt, γef leqwanen-is…\nImezwura-nneγ, wid-nni iwumi qarren Yegrikkiyen «Ilibbiyen», neγ ma tram igduden n waman, ttamnen s waman. Aman, am tafat n yiṭij, ammer ad negren, ad tenger yid-sen ddunit. Iṭij d waman d nutni i d tameddurt. Degmi i sbedden ageniw, neγ aεessas, i yal tala, i yal amdun, i yal asif… Imezwura-nneγ ṭafaren aman. Anda tufiḍ tala, ad tafeḍ taddart; anda tufiḍ asif, ad tafeḍ tamdint. Am temdint n Ṛuma, γer rrif n isaffen i ibnant akk temdinin timeqranin n ddunit.\nImezwura-nneγ, imi ara yilli uγurar, ttgen Anẓar. Yal m ara d-yeγli uγurar, yal m ara sen-yekkes Wanẓar, ugennaw n ugeffur, aman, ad fernen tameṭṭut yelhan di taddart, t-in werğin nezwiğ, ad s-tt-awin d tislit. M ara d-yaweḍ diγen lawan akken ad feṛqen tiregwa, kifkif, ad kkren ad sgen timecreṭ, ad s-zlun azger.\nAnẓar d agennaw n waman, d netta i d bab n usigna d ugeffur. D netta i yesswayen igran, i yessfayen tiliwa d iɣeẓran. D netta i d bab n tudert.\nYiwen wass, Anẓar iwala yiwet n teqcict teccucuf εeryan deg wasif. Asif-nni, aman-is ttiṛiqen am lfeṭṭa. Akken kan i tt-iwala, teγli-yas γer tiṭ. Am tkurt n tmes, iṣubb-ed deg igenni γur-es, akken ad tt-yawi. Tugi. Degmi akkenni tugi ad teddu yid-es, dγa Anẓar yerfa. Iga akka yekkes-asen aman i tmurt n teqcict-nni. Dγa kullec yeqqur : isafen, iγezran, tiliwa, imdunen, igran, urtan…\nTaqcict-nni, imi twala akkenni, tugad ad tenger tmurt-is, dγa tga akka tsawel-as. Tsawel-as yuγal yewwi-tt γer igenni, γer wanda zedγen Igennawen. Syen sakkin, yerra-d aman i tmurt n teqcict-nni. Dγa deg imiren, teqqim-ed akkenni d tassirit. Yal m’ara d-yeγli uγurar γef tmurt, ad kkren imezdaγ n tmurt-nni, ad as-awin tislit i Wanẓar, syen sakkin ad sen-d-yerr aman.\nDagi diγen, ma yella nger tamawt γer yidles agrikki, ad anaf γer-s sin imutuyen am wagi n Wanzaṛ. Amezwaru, d amutu n Mimuniya, yelli-s n Danayuṣ, agellid n Waṛgus, akkd d Puẓaydun, agennaw n yilel neγ n lebḥeṛ. Amutu-yagi yeḍra di tmurt n Waṛgus, di tmurt n Tegrikt. Asmi tettnaγ tgennawt Hira, tmeṭṭut n Dzus, d Ugennaw Puẓaydun γef tmurt-agi, Puẓaydun yerfa, dγa ikkes-asen aman i Wat Waṛgus. Ur sen-ten-id-yerri yara, almi d asmi s-fkan d asfel tislit Mimunya, yell-is n n ugellid Danayuṣ.\nAmutu wis-sin d win n Piṛsifunya, yelli-s n Dzus, bab igenwan, akkd d Dimitir, tgennawt n teγrest. Piṛsifunya, yiwen wass, teffeγ ad d-tekkes ifsan deg urti, iwala-tt Waydes, agennaw n Tmes, dγa iwwi-tt γer tgelda-ines, i d-yezgan seddaw n tmurt. Dimitir, teffeγ, tebda anadi γef yelli-s. 9 wussan d 9 wuḍan, ulac, ur tt-tufi-yara. Tuγal teḥzen d ayen kan. Temheṛ lexlawi, dγa kullec iqqur : igran, tiliwa, iγezṛan… Maca imi tettnadi akken γef yelli-s, Dimitir, iwwi-tt webrid γer Yilyusis, anda i isunebeg yes-s ugellid n tmurt-nni. Teqqim dinna γer-sen kra n wussan, tuγal, asmi tekker ad tṛuḥ, Dimitir tesken i imezdaγ n tmurt-nni amek ara ẓẓun, amek ara megren, amek ara srewten. Seg imiren, At Yilyusis, akken ara d-taweḍ tefsut, ad kkren ad tt-magren s tmeγra n ijeğğigen, tameγra iwumi qqaren : Udrigen n Yilyusis.\nDimitir, tkemmel abrid-is, tettnadi γef yelli-s. Tettu tamurt, yeṭṭef-itt uγurar. Akal yebda yettceqiq, imdanen d lmal bdan ttmettaten… Qrib tengir ddunit. Yuγal Hilyuṣ, neγ Yiṭij, akken yeẓra akken, yekker yenna-yas i Dimitir d akken d Aydes, agennaw n lmut, i iwwin yelli-s γer tgelda-ines. Dimitir, imi teẓra akken, tekker tesaweḍ taluft γer Dzus. Dzus, agellid n igennawen, isemlal-d wid i terza temsalt. Yenna-yas i Waydes « Issefk-ak ad terreḍ Piṛsifunya i yemma-s Dimitir. Aydes inna-yas « Ur a s-tt-rraγ ara, imi Piṛsifunya tečča sebεa iεeqqayen n ṛṛeman deg wexxam-iw. » – Akken i s-d-yenna akken, dγa Dzus igezm-itt, yenna-yas : « Imi akka, deg wass-a d asawen Piṛsifunya ad tettili azgen useggas γer wergaz-is, azgen useggas γer yemma-s. » – Dγa deg imiren Piṛsifunya tesεedday lexṛif d ccetwa, tignac n leḥzen, γer wergaz-is; ma d tafsut d unebdu, tignac n zzhu, γer yemma-s.\nMaca imutuyen-agi uran-ten Yegrikkiyen, 26 n leqrun-aya tura. Γef ayagi i mazal-iten, ulac win i izemren ad ten-yekkes neγ ad sen-ibeddel. Γer Ilibbiyen, ur ten-urin ara. Γef wayagi assagi i γ-iṛuḥ umatu n Wanẓar. Yeqqim-ed deg-s ciṭuḥ kan, winna yura wemyaru afṛansawi Genevois, lqern-aya. Amutu-yagi yewwi-t-id deg At Ziki. Maca win s-t-id-yulsan, ur s-t-id-yewwi yara akken yella. Imi amutu-yagi, yal tallit ad tafeḍ beddlen-as neγ εegben-tt. Imi akken kan yebda, yenna-yas : yella yiwen zik-nni isem-is Anzaṛ. Dacu-t ? Ur d-yenna. Yella yiwen zik-nni, yebγa ad d-yini d akken, tura, win yellan zik-nni ulac-it. Acimi i ulac-it? Ur d-yenna ara. Anda yerra ? Anda d-yeggura ? Dacu i yuγal ? Ur d-yenna ara. Syen akkin, yuγal yenna-k d agellid n waman. Agellid neγ ṛebbi. Yal tamurt amek i iqqaren. Maca ma yella Anẓar d ṛebbi, ur ilaq ara a d-yini d akken yella kan zik-nni… Ma yella Anẓar d ṛebbi, iban kan akka mazal-it yella. Mazal-it yella imi d alebdi, yerna diγen mazal ar ass-a, llant tudrin n Leqbayel i ixedmen Anẓar mara yilli uγurar. Maca akka i tḍeṛṛu d umezruy, d imutuyen d tmucuha ur nurri-yara di lawan-nnsen. Win d-iεeddan ad sen-ibeddel, ad yekkes ayen ur yebγa ara ad yilli, ayen t-iḍuren, ad tt-yerr d tamεayt neγ d timeseεṛaqt, am tidak-nni γ-d-ttawin γef lḥiwan.\nLlan maḍi wid d-yettawin amutu-yagi, qqaren : asmi theddeṛ ddunit, yella yiwen qqaren-as Anẓar; neγ asmi heddṛen lḥiwan, yella yiwen qqaren-as Anẓar. Melmi ? Yiwen ur yeẓri. Dacu-t Wanẓar ? Yiwen ur yeẓri, ma d agennaw neγ d lḥiwan. Atah wamek i tḍerru d Igennawen n yegduden yeγlin. Semmi-yasen akken i k-yehwa, ulac dacu ara taggadeḍ, imi imawlan-nsen, widak-nni iwumi ilaq ad ḥarben fell-asen, ḥeqren-ten, ttun-ten…\nIgrikkiyen d Iṛumaniyen, nutni, uran kullec. Yal agennaw ad tafeḍ yeqqen γer umezruy-nnsen, anta tamdint i yesdaray, isem-is umezwaru-nsen yebnan tamdint-nni. Atina tezga-d γef temdint n Atinay, Apullun γef Dilfi, Hiṛa γef Waṛgus, Dzus γef Ulampiyuṣ… Yal amutu, ad k-d-inin anda yeḍra, melmi. Yal tamdint, γur-es agennaw, γur-es anwa i s-igan adγaγ n llsas. Meγres, agennaw alaṭini n lgirra, d ababat n wakniwen Ṛimus d Ṛumulus. Aken kan temmut yemmat-sen, yuzn-asen-d Meγres tuccent, tewwi-ten γer lγaṛ-is, tesuṭeḍ-iten am akken d arraw-is. Asmi muqqrit, d nutni i yekkren ad bnun tamdint n Ṛuma. Maca ur msefhamen ara γef amkan, yiwen yebγa ad tt-yebnu γef tiγelt, wayeḍ yebγa ad tt-yebnu γef tiγilt-nniḍen. Rran-tt γef Igennawen. Maca igennawen uznen-asen-d lferg n yefṛax, di 12 yid-sen, ufgen tama tayefust, degmi i ilaq i Iṛumaniyen ad bnun Ṛuma γef tiγilt-nni yefren Ṛumulus. Ṛumulus yerfed tayuga, iga aḍref d llsas, iḥudd yes-s tamdint ara yebnu. Imi ifuk tayerza n weḍref-nni, yenna-yasen i Iṛumaniyen, win ara iεefsen aḍref-agi, yenγa-t lqanun. Maca gma-s Rimus ur yefṛiḥ ara. Yekker yeεfes aḍref-nni, dγa yenγa-t Rumulus. Atah tura γef wacu i zellun i llsas Iṛumaniyen. I Leqbayel γef wacu izellun i llsas ? Melmi i bdan zellun i llsas ? Melmi i bdan ttakken lmal d asfel akken ur ttemyezlan ara watmaten mara γzen llsas ? Maca Rumulus, γas akkenni yenγa gma-s, yesbedd tamdint n Ṛuma, tamdint n lebda, tinna i igelden γef ddunit.\nAmutu n Ṛuma\nAmutu-yagi, d wagi i sγarayen ar ass-a Iṭelyaniyen mara seγren amezruy n temdint n Ṛuma. Melmi i d-tlul temdint-nsen, anwa i tt-yebnan, anwa i yesduklen 7 tudrin d-yezgan γef 7 tγaltin n Ṛuma. I γer Leqbayel, dacu i d-yeqqimen di tfunast n igujilen ? Anta tamurt i deg teḍṛa ? I umutu n Wanẓar, dacu i d-yeqqimen deg-s ? Anta tamdint i deg yeḍṛa ? Melmi ? Isem-is teqcict-nni yewwi yid-es ? Dacu-tt ? D tageldunt ? D tagennawt ? D taṛuḥanit ? Amek tella tmurt-nni i deg yeḍra umutu-yagi ? Anwa i d agellid-ines ? Anwa i s-yefkan taqcict-nni i Wanẓar ? D acu i yeḍṛan di tmurt-nni ger wasmi sen-yekkes Wanẓar aman almi d asmi sen-ten-id-yerra ?\nDegmi i wen-d-nenna d akken imutuyen n Leqbayel, beddlen-asen iswi, kksen-asen amezruy-nsen. S tidett, Iṭelyaniyen ur uminen ara d akken Rimus d Rumulus d tuccent i ten-id-yesekren, maca d amutu-nsen, ttzuxun yes-s, ulac anda ur tt-tettafeḍ ara. Tamurt n Tegrikt kifkif, tagennawt Atina d nettat i yesdarayen tamdint n Atinay ar ass-a. Afṛux-ines d tagdiṭ. Ass-a, tagdiṭ tuγal d nettat i d udem n temdint-agi. Tuccent tuγal d nettat i d udem n temdint n Ṛuma. I γer Leqbayel, dacu i tuγal tfunast n igujilen ? Tinna akken i sen-yefkan i Leqbayel ṭṭḍen asmi temmut yemmat-sen ?\nImutuyen-agi, nezmer a tent-naf di yal tamurt n Wagrakal. Γer Yegrikkiyen, γer Yilaṭiniyen, akkd γer yegduden n Teffrikt ugaffa, anda llan Ilibbiyen.\nMaca ma nezzi-d γer temsalt-nni n waman, ad anaf d akken di tmura n Wagrakal, deg wakken xuṣṣen waman, igduden-nsent ttgen aṭas n wazal i Yegennawen d tgennawin n Waman : Puẓaydun di tmurt n Tegrikkt, Neftun di Ṛuma akkd d Wanẓar di tmurt n Ilibbiyen.\nDi tmura-yagi, ttwallin akk aman s yiwet n tmuγli. Yal tala ad tafeḍ γur-es agennaw i tt-isdarayen. Tala n Waṛgus, ffγen deg-s waman imi yiwwet Puẓaydun tazart-ines deg yefri. Di Dilfi, tala n Kastalia tella tezdeγ deg-s tlafsa, yugin a d-tefk aman i imezdaγ n Dilfi. Teğğa-ten i fad, armi d asmi i tt-inγa ugennaw Apullun. Mazal ar ass-a di tmurt n Leqbayel, ttalsen-d imutuyen am wigi. Maca tineggura-yagi, ttun-tent yemdanen neγ bedlen-asent. Rran deg mukan n Yegennawen-agi ṣṣelaḥ d lawliya. Aṭas i sen-yeqqaren i Leqbayel d akken « Ur tesεim ara tala dagini almi d asmi d iεedda jeddi, iwwet taεekkazt deg wakal, dγa fγen-d waman. » – Qqaren-asen diγen : « Zik-nni, di tala-yagi-nwen, tella tlafsa. Ur awen-d-tefki yara aman armi d asmi d-iεedda jeddi yenγa talafsa-nni. » – Maca akka i tḍeṛṛu di ddunit meṛṛa, agdud m’ara yeγḍel wayeḍ, ad as-yaker kullec, ula d imutuyen-ines d timucuha-ines, ad sen-ibeddel, ad tent-yerr d ayla-ines. Degmi Timecṛeṭ tuγal d taεacuṛt, Igennawen n zik uγalen rran-ten d ṣṣelaḥ d lawliya.\nAkken i teḍṛa d Wanẓar, asmi γlin imawlan-is, yerwel ula d netta yid-sen γer yidurar. Yuγal ula d netta am Leqbayel, iẓerreb iman-is deg udrar, ittrağğu… ammer ahat yiwwas, ad t-id-mektin warraw-is.\nDdula n Lezzayer, degmi ur tesṭṭaref ara s Leqbayel, s tmeslayt-nnsen, s nekkwa-nnsen, ur tesṭṭaref ara s Wenẓar. Γur-sen d lbidεa neγ d akellex. Ass-a, m’ara yili uγurar, ddula n Lzayyer; tessawal-d γer teẓẓalit, akken ad d-yeγli ugeffur.\nMaca γas akkenni, mazal ar ass-a, llant tudrin anda ttgen tameγra i Wenẓar m’ara yilli uγurar. Tameγra-yagi xeddment-tt tlawin d igurdan. Xeddmen-tt ass deg i ulac irgazen di taddart. Ass n tmeγra-yagi, tilawin n taddart, ad kkrent ṣṣbeḥ zik, ad fernent tislit, tin werğin nezwiğ, ad as-cebbḥent, syen sakkin a tt-bibbent tlawin, ad as-tt-awint i Wanẓar. Imi ara ffγent deg wexxam, ad ḥebbsent γef yemnaṛen n yexxamen, anda d-tteffγent tlawin d igurdan akken ad ddun yid-sent. Maca yal win ara d-iffγen deg wexxam, ad d-yeglu s weεwin : udi, ibawen, tazart, zzit, acedluḥ, seksu… Syen sakkin, m’ara awḍen s amkan, ad sersent tlawin-nni tislit, ad sewwent, ad ččen. M’ara kfun učči, ad kkren imir ad s-ḍewren i teslit-nni, ad tt-rren di tlemmast, nutni ad s-cennun, nettat ad sen-d-tettara s isefra. Maca m ara d-taf iman-is di tlemmast, ad teṭṭef aγenja, ad terfed sennig uqerruy-is, ad t-sendi s yigenni. Γef wakken d ḥekkun, nnan-d zik zik-nni, uqbel a d-awḍen at Yiwen, nnan-d d akken Ilibbiyen, mara fernen tislit, ttawin-as-tt i Wanzaṛ εeryan. Maca tineggura-yagi, ugin-asen at Yiwen, qqaren-asen : « D leḥṛam! ».\nAmek ifarqen aksum ?\nTameγra n Wanẓar tettili-d akkagi deg wedrar. Maca anda yella lebḥeṛ, dinna qqaren-as Awessu. Mara d-yaweḍ waggur n γucṭ, ad kkrent tlawin tafrara, ad ṛuḥent ad cfent di lebḥeṛ εeryan, akken agennaw n yilel, ad sen-yefk ageffur, swayes ara kkren yigran, rnu diγen ad ftin iselman deg waman.\nItnayen, neγ imezdaγ n temdint Atinay, ula d nutni, am Ilibbiyen i ixeddmen zik-nni. Ula d nutni di tmeγra n Panatinay, d tilawin i yezeggiren zdat yergazen ad awint ayla-ines i tgennawt Atina neγ Guraya, imi d nettat i isdarayen tamdint n Atinay. Ass-nni n tmeγra-yagi, ad ffγent tlawin ṣṣbeḥ zik, ad ccebḥent, ad awint γef iqerra-nsent tiqcwalin n uzegza d lfakiya. Mi wwḍent s agni, ad xedment dinna tameγra, ad sewwent, ad ččent, ad sswent. Ma d irgazen, am tmurt n Leqbayel, nutni ttilin kan anda tella tmezla. Igrikkiyen, m’ara zlun azger, ccewin iγsan d tasemt-ines, akken ad awḍen iraggun ar igenni, γer Igennawen. Ma d nutni, irgazen n Atinay, ad ččen aksum. Ad ččen ayen ara ččen, ayen d-yegguran, ad t-ferqen gar-asen d tixxamin, akken i ixeddmen Leqbayel m ara zzlun timecṛeṭ.\nIraggun n tasemt d yeγsan, d wagi iwumi qqaren Yegrikkiyen amur n Yegennawen. Tella ula di tmurt Leqbayel. Aqbayli, m’ara d-ikkes zik-nni tayedrett tazegzawt deg Yiger, ad yečč deg-s kullec, ḥaca taεqqayt taneggarut. Tinna yettağa-tt, yettḍeggiṛ-itt s iger-nni i deg tt-id-ikkes akken. Yettara-tt i yiger. Taεqqayt-nni, qqaren-as : amur n Yiger.\nDi tmecreṭ, Leqbayel feṛqen aksum, am Yegrikkiyen. Maca ansi i d-yebda Faṛuq-agi n weksum. Igrikkiyen yuran γef wanect-agi, nnan-d yebda-d zik-nni, asmi zzlan yergazen imezwura azger i Dzus, bab n igenwan, agellid n igennawen. Imi zzlan azger-nni, uzan-t, gezmen-t, yekker-d yiwen deg-sen, isem-is Prumittus, iga snat n tirrac. Yiwet n tirrect n yeγsan, iγum-itt s tasemt; ma d tirrect nniḍen, d aksum iγum-itt s uḥedduf-nni n wezger d icufaḍ, syen sakkin, yesefren Dzus. Dzus, imi iwala tirrac-nni, yerfed tinna n tesamt. Imi yedla sakkin γer ddaw-as, yuffa ḥaca iγsan. D tirrect-nni i serγayen deg imiren Yegrikkiyen i Igennawen.\nTimecreṭ, anisi d-yekka wawal-agi. Awal-agi yekka-d di Ccreḍ, senγel idammen. Γef wayagi i izellun imezwura-nneγ, akken ad sneγlen idammen n wezger, azger ttakken d asfel fell-asen i Igennawen akken ad ten-nεiwen, akken ad illin waman, akkin ad ḥlun ma yella uḍnen, akken ad rebḥen lgirra, akken ad taf iman-is tmurt… Igennawen, nutni si tama-nnsen, ḥemmlen ad sriḥen iraggun, degmi ittεawanen igduden i sen-izellun.\nDi tmurt n Tegrikt, agennaw akk i iḥemmlen timezla d Apullun. Agennaw-agi, s kra n wanda s-bnan axxam Yegrikkiyen, ad tafeḍ dinna tugar tmezla. Di lawan-nni, yal mara d-taweḍ tmegra, d lqanun, yal Agrikki ad yawi γer wades, neγ γer wexxam, n Apullun tis-εecṛa deg wayen s-d-terra tmurt-is. D leγrama iwumi qqaren Yegrikkiyen La dime.Agennaw Apullun, deg wakken teqwa tmezzla deg uxxam-is; sawalen-as Yegrikkiyen Ajenwi. Ajenwi, awal-agi yekka-d deg wawal Agenwi, winna yellan deg igenni. Ajenwi am Ugenwi, am tefruyt, d netta kan i tent-iferrun, i tt-igezzmen. Degmi i d-nettmagar awal-agi s waṭṭas di tmeslayt taqbaylit : igezm-d limin, gezmen awal, ggezmen ṛṛay, igezm-as-d abrid… Ajenwi, d netta i d lqanun. D netta i igezzmen aksum, i t-ifeṛqen, akken ad d-yesmekti i warraw n taddart d warraw n tmurt teqḍeε-ines, ad ten-id-yesmekti d akken d netta i d agennaw-nsen, d netta i iεussen γef leqwanen, γef lḥeṛma n yal yiwen, γef tdukli-nsen…\nDeg Wades, neγ deg wexxam, n Apullun, di Dilfi, tella yiwet n tmeṭṭut dinna, ttṛuḥun γer-s Yegrikkiyen akken ad tt-d-zzuṛen. Wa yettzuṛu-tt akken ad iẓer ma yella ad d-yesεu dderya: wa yebγa ad iẓer ma yella ad yeg inig yelhan; wa yebγa ad iẓer anta ara yaγ… Yal yiwen kan γer wacu i ittṛuḥḥu, maca imezuyaṛ-agi ur tettun ara, ttawin yid-sen ayla n ugennaw : wa d idrimen, wa d ikerri, wa d aεejmi, wa d tixsi, wa d awren… Annect-agi yella ula di tmurt n Leqbayel. D wid yettkacafen, yeẓran dacu ara yeḍrun azekka, d wigad-nni iwumi qqaren at Yiwen, asmi γlin Yegrikkiyen d Iṛumaniyen, idderwicen d tderwiccin. Tikwal diγen Igrikkiyen ttṛuḥun γer tasaft n Dzus, steqsayen-tt. Dzus netta yettaray-asen-d s waḍu. Ma yella afriwen n tasaft-nni mbawlen, d « ih », ma yella ur mbawlen ara, d « Xaṭi. » – Am tala n Wedris, deg Ilulen Umalu, mara s-tiniḍ kra, ma teslewlew, ad d-yeḍru wayen tesarameḍ; m ur teslewlew ara, ur iḍerru-yara.\nIgrikkiyen d Iṛumaniyen n zik, am Leqbayel, teqnen i Igennawen-nnsen. Zellun-asen, ttakken-asen tineqlin, ttawin-asen γer yexxamen-nsen awren, zzit, lmal, akken ad εetqen taṛwiḥt n win yuḍnen. Igrikkiyen, ula d nutni, zellun iyuẓaḍ i Asklupyuṣ, agennaw n tezmert d tujya; tezzin-ten ɣef iqerray n yimuḍan.\nAcimi d tilawin ?\nTameγra n Wanẓar d tameγra n tlawin. Neẓra d akken tislit i s-ttawint tlawin i Wanẓar d tilemẓit, werğin tezwiğ. Tilawin-nni, im ara fkent tislit i Wanẓar, syen sakkin, d nuba n teqcicin n taddart, tidak-nni mazal nezwiğ, ad kkrent, ad urarent zerzari neγ takurt. Ad γzent lγaṛ deg lqaεa, ad refdent iεewzen, ad sersent takkurt n wexnac γer lqaεa, ad bdunt sakkin ttdeggirent-tt akken ad tt-skecment deg lγaṛ-nni.\nAnsi d-yekka wurar-agi ? Asmi d-yerza umusnaw agrikki Hiṛuduttus γer tmurt n Libbiya, 23 n leqrun-aya tura, yules-d d akken tullas n tmurt-agi turraren s iεewzen. Urar iwumi qarrent urar n lgirra. Urar-agi yeqqim-d deg wesmi tenγa tgennawt Atina tamdakkelt-is Pallas, imi llant tturarent urar n lgirra. Hiṛuduttus yenna d akken tagennawt Atina, am Puẓaydun, wwin-tt Yegrikkiyen di Libbiya. Yenna d akken ula d ddil-nni i ttlusunt Tegrikkiyen d Tṛumaniyin, wwin-t Yegrikken di tmurt n Libbiya.\nTagennawt Atina : tagennawt n tmusni, n lgirra d talwit. D nettat i yessdarayen tamdint n Atinay, di tmurt n Tegrikt. Tagennawt-agi, ssawalen-as diγen Yegrikkiyen Guraya, imi d nettat diγen i d-yezgan γef l’Agora tagrikkit. I yemma Guraya ? Anta-tt ?\nTagennawt Atina, d nettat i yefkan iman neγ ṛṛuḥ i wemdan amezwaru, winna akkenni i yebna Prumittus deg wakal. Terra-yas-t di tfekka-ines am ufeṛṭeṭṭu. Necfa zik-nni, di tmurt n Leqbayel, m ara itezzi deg yiḍ uferṭeṭu γef lamba, qqaren-aγ-d imawlan-nneγ, d ṛṛuḥ n win yemmuten i d-yerzan akken ad d-yestesqsi fell-aγ.\nAfṛux n tgennawt Atina d tagdiṭ. Tagdiṭ yettεiccin, yettṣeggiden, yettwalin deg yiḍ. D tagdiṭ i tettanez Atina ticki tra ad tessiweḍ lexbaṛ i igennawen nniḍen neγ i yemdanen. Tagdiṭ, tinna iwumi qqaren tagara at Yiwen imiεṛuf : win yessnen, win yettwalin deg yiḍ. Tinna i γef d-qarren tettawi-d yir lexbaṛ, tessawal i lmut deg yiḍ m ara tettγenni. Tagdiṭ, ass-agi, di tmura yenernan tuγal d nettat i d udem n tmusni.\nAtina, nnan-d Imusnawen igrikkiyen, d akken wwin-tt-id Yegrikkiyen di Libbiya. Atina d nettat i sen-yefkan tazemmurt i imezdaγ n Atinay ? Tazemmurt, ttejṛa n tgennawt Atina, ttejṛa n tmurt n Tegrikt, n tmurt n Ṭelyan, n tmurt n Leqbayel.\nIgrikkiyen, Iṛumaniyen d Leqbayel d arraw n tzemmurt, neγ llan diγ wagad yeqqaren d arraw n teslent d tasaft. Tasaft d ttejṛa n Dzus, agellid yullafen, tinna d-ijebden ssiεqa. Dzus iwumi qqaren Iṛumaniyen Jupiter, bab n igenwan; iwumi qqaren Leqbayel Ubdir. Ubdir i swayes mazal ttgallent temγarin di tmurt n Leqbayel, swayes mazal ttẓallant, swayes i mazal deεunt : Ubdir ar akka ! Fkiγ-k i Wubdir ! A winna yeṭṭfen igenwan mebla snasel !\nDzus d baba-s n Atina. Atina iwumi qqaren Ilaṭiniyen Minerva.\nAtina werğin tezwiğ. Am Aṛtimis, tgennawt n tẓgwa, d Histya, tgennawt n yexxamen. Aṛtimis, nettat, tesddaray tilawin ur nezwiğ ara. Ma d Histiya, tgennawt n wexxam, nettat, tezga-d γef tmes n lkanun, tettεassa-tt akken ur txetti yara. Aṛtimis qqaren-as Ilaṭiniyen Dyana, ma d Histya qqaren-as Westa.\nMaca γer Yegrikkiyen d Iṛumaniyen, am Leqbayel, γur-sen Igennawen d tgennawin yettεasan ixxamen, tiliwa, urtan, lexlawi, isafen… Akken di tmurt n Leqbayel, tigennawin yettεasan ixammen qqaren-sent tiwkilin; igennawen yettεasan tiliwa d lexlawi, qqaren-asen iεessasen. Maca Tiṛuḥaniyin, tilawin-nni yettilin di tmurt n Leqbayel, tidak-nni i izedγen di tẓegwa, di lexlawi, deg isafen, tidak-nni qqaren-asent Yegrikkiyen Nunfat.\nAnzar d tyatr\nMaca tilawin m ara s-awwint tislit i Wanẓar, im ara s-kksent iceṭṭiḍen, ad s-zzint, ad s-cennunt, ma yella d nettat, ad sent-id-tettara s isefra. Annect-agi yella di tmurt n Tegrikt zik-nni, akkagi dγa i d-tllul tṛajiddit neγ umezgun agrikki. Tazwara, yella yiwen wemyurar, ad as-zzin yemyurar nniḍen, nutni ad s-cennun, netta ad sen-d-yettara s lehduṛ. Urar-agi yeqqim-ed di tmurt n Leqbayel, mazal-t ar ass-a, di tmacahutt-nni n Uεaṛus bu beṛnus. Ass n wurar, ad kkrent tlawin ad selsent abeṛnus i tmeṭṭut, ad s-γument aqerru-s s uqelmun-nni n ubeṛnus, syen sakkin, ad teqqim γef tgecrar. Tilawin n taddart ad s-zzint, ad s-cennunt :\nTaqsiṭ n uεaṛus\nAεaṛus a bu beṛnus,\nKker a ttxedmeḍ ?\nUr jmireγ ! ur jmireγ !\nKker a ttqedceḍ ?\nKker a tteččeḍ ?\nKker a ttzewğeḍ ?\nAkken ara isel i wawal-agi, dγa aεaṛus-nni ad yekker s ibeddi, ad yebdu iceṭṭeḥ, icennu :\nZemreγ ! Zemreγ !\nAεaṛus deg urar-agi d isli, winna iwumi qqaren Yegrikkiyen Iṛus, agennaw n tayri. Dγa dinna i d-yekka wawal-nni n tayri, i d-yekkan netta deg wawal rri : bγu.\nIṛus n Yegrikkiyen γur-es aγafa d inecaben. Mara iwwet amdan s unecab γer wul, dγa ad tekcem tawla n tayri.\nIṛus, γer Yegrikkiyen, d mmi-s n Afṛidutti, tgennawt n tayri. Iṛus, ssawalen-as Ilaṭiniyen Kupidun; ma d Afṛuditti, ssawalen-as Winus; deg yisem-agi i d-yekka yisem-nni n leqbayel Wnisa.\nMaca di tmeγra n Wanẓar, am tmeγriwin ttgen Leqbayel i Igennawen-nsen, yella wayen ixuṣen. Txuṣ tissit. Imi di talwit-nni n Igennawen agerkalen, ulac tameγra i deg ulac tissit. Zik-nni, di tmura-yagi, n wagrakal ttgen tissit s waman d tamment, tinna iwumi qqaren Iṛumaniyen Hydroméli. Xeṭlen aman d tamment, ttağan-tent ad xumṛen, syen akken tessen-t. Tissit-agi mazal-itt ar ass-a di tmura yenernan. Γer Yegrikkiyen, agennaw d-yezgan γef tissit, ccḍeḥ, amezgun d tmeγriwin, d agennaw n tissit d tejnant, winna iwumi qqaren Dyuniẓus; Ilaṭiniyen, nutni, ssawalen-as Bakkus neγ Liber. Agennaw-agi yezga deg iberdan, teddunt yid-es tlawin, ttawint deg ifassen-nsent iεewzen. Tilawin-agi qqaren-asent Timenadin neγ tibakucin. Yal tamurt i γef ara εeddin, Dyuniẓus d tmenadin-agi, ma yella win-sen-d-yezewren, yegguma ad ten yeğğ ad kecmen γer tmurt-is, ad kkrent tmenadin-nni ad tekkaten-t s iεewzen ḥacama yemmut.\nI telmeẓyin-nni yetturaren takurt di umutu-nni n Wanẓar, tidak-nni yeddeggiren takurt-nni n wexnac γer daxel n lγar, ammer ahat d timenadin-nni i iteddun d Dyuniẓus ?\nDegmi ass-a, γef wayen γ-d-yewwḍen di umutu n Wanẓar, ur nezmir ara ad d-nini Anwa i d Anẓar ? Ma d Dzus-Ubdir, bab n igenwan neγ d Puẓaydun-Neftun, agennaw n yilel ? I teqcict-nni yewwi, anta-tt ? D tageldunt ? D taṛuḥanit ? D tagennawt ? Neγ ahat d Iris n Yegrikkiyen, tislit n Wanẓar, tinna d-itefγen deg igenni s iseγma lefwaḍi, mara teswawi lehwa ? Amutu n Wanẓar d-nufa ulac dacu i d-yenna. Kksen-as amezruy-ines. Rran-t d tamacahutt. Yeqqar-d kan d taqcict tecbeḥ aṭas. Tecbeḥ aṭas almi i tt-yebγa Wanẓar.\nLeqbayel ttwallin Anẓar akken ttwallin Yegrikkiyen d Iṛumaniyen Igennawen-nsen : γur-es taεeṣabt γef anyir, imi d netta i d agellid ameqqran, d netta i d bab n ddunit.\nAnẓar d agennaw, umnen yes-s Leqbayel. Ttmektayen-t-id ar ass-a. Yal m ara yilli uγurar, ad s-gen tameγra. Isem-is icudd γer waman. Aman i s-iswayen urtan, igran d lexlawi. Imezwura-nneγ umnen yes-s. Yal wa d idles-ines, yal wa d Igennawen-ines. Ayγer taẓallit n ugeffur tṣeḥḥa, tameγra n Wanẓar xaṭi ? Ayγer win ur nettamnen ara s Wanẓar ur s-sawalan ara medden akafri ? Ayγer ttesteḥin s Wanẓar ass-a Leqbayel ? Ayγer Anẓar ur yesεi ara ddula, ula d netta, ara s-igen ccan ? Ayγer arraw-is assagi umnen s ugennaw abeṛṛani, ğğan win-nsen ? Ayγer mazal ğğan Leqbayel wiyaḍ ssawalen i imezwura-nsen lğuhala ? Melmi akka ijehlen ? Aniwa i wwḍen γer tmurt-is, kksen-as Igennawen-is, ḥettmen-as Anẓar ?\nMaca akka, ula d Igennawen, nettamen kan s win ssdarayen ujenwi, ddula d lεeskeṛ.\nYenna-yas wudrig : ma triḍ ad tqadreḍ agdud, issefk-ak zwar ad tqadṛeḍ imutuyen-ines d tmucuha-ines.\nAmagrad-a yeffeɣ tikkelt tamezwarut deg usmel: Tazawart.com


Q=16	C=16	SS=0	LS=16	PS=0	DC=0	LC=0	SD=0	BS=0	G0=6	G1=5	G2=1	DLID=ber_Latn	BODY=Menu ΚυπελλουΚεντρικηΒαθμολογιαRosterΚανονισμοςDemosΟμαδεςΑγωνεςΚαρτεςΕπιτρεπομενοι ΠαικτεςΣυνδεση AdminAdminsForum Κυπελλου Open CupΠροηγουμενη ΣαιζονHall Of FameΝεα ClanbaseΣυνδεσηEmail:Κωδικος:Μονιμα:ΕγγραφηΧασατε τον Κωδικο?Επαφες ΚυπελλουSupervisor Κυπελλου:doz3r co-sup:wisionIRC:#clanbase.qlΝεα Πρωτης ΣελιδαςXbox One Reveal full videoRecruiting LoL Cup SupervisorPoll: How do you prefer to buy games?Xbox revealUnreal Deal Pack sale on SteamRecruiting ET Cup SupervisorCoD: Black Ops 2 Steam sale and new ladder!ClanBase is recruiting new COD2 admins.CBookyFAQ\nEuroCup XXV - Quake Live TDM Next GroupRoster: Premier league, group AWeek 23-30 April 2012ClanClanLevelsRef.Cov. StatusIRCHistmamut xt -- xt wins: 2 - 1 Histsitto nEu doz3rdoz3r (w) nEu wins: 2 - 0 Hist Week 30 April - 7 May 2012ClanClanLevelsRef.Cov. StatusIRCHistxt sitto -- sitto wins: 2 - 0 HistskillznEu -- nEu wins: 2 - 0 Hist Week 7-14 May 2012ClanClanLevelsRef.Cov. StatusIRCHistxt nEu -- nEu wins: 2 - 0 Histmamut skillz-- skillz wins: 2 - 0 Hist Week 14-21 May 2012ClanClanLevelsRef.Cov. StatusIRCHistxt skillz-- skillz wins: 2 - 0 Histmamut sitto -- sitto wins: 2 - 1 Hist Week 21-28 May 2012ClanClanLevelsRef.Cov. StatusIRCHistskillzsitto -- sitto wins: 2 - 1 Histmamut nEu -- nEu wins: 2 - 0 Hist


Q=0	C=0	SS=0	LS=0	PS=0	DC=0	LC=0	SD=0	BS=1	G0=3	G1=2	G2=2	DLID=ber_Latn	BODY=Yeffeɣ-d ass n : Akras, 21 Yulyu 2021 13:49 Ɣran-t : 0 n tikkal\nZZAYER TAMANEƔT – Tger Meṛṛuk iman-nnes deg temsalt niḍen n usmayed, d tin aydeg tettɛassa ineɣmasen imeṛṛukiyen d yimsaduren n yimidyaten iwerdaniyen s yiwen n useɣẓan isṛayili isem-nnes Pegasus yernu d aya ay d-yesskanayen dakken Meṛṛuk tesɛa assaɣen n unmireg d uyun aṣehyuni deg unrar-a.\nTamsalt-a d yiwet seg tefḍiḥin timeqqranin akk deg unrar n usmayed deg mraw n yiseggasen-a ineggura yernu tebda-d ass n usamas, mi d-ssuffɣen 17 n yimidyaten igraɣlanen ifḍaḥen ɣef useqdec n yiwen n useɣẓan isṛayili n usmayed isem-nnes Pegasus. Aseɣẓan-a d win yesmayaden umuɣ n 50.000 n wuṭṭunen n usawal akken ad ten-ɛassen yimeẓla n wumel.\nAseɣẓan n Pegasus yezmer ad ibaḍ asawal amiɣis n kra n umdan yernu yezmer ad yadef ɣer wakk agbur n usawal-nni. Yezmer daɣ ad yadef ɣer usawaḍ n usawal-nni d tkamra-nnes. Meṛṛuk d yiwet seg tmura ay yesseqdacen aseɣẓan-a.\n« Seg wasmi ay d-tekcef tuddsa tarnabaḍt n Amnesty International, deg 2020, aseqdec n useɣẓan-a i usmayed ɣef uneɣmas ameṛṛuki n tsestant Omar Radi, ineɣmasen imeṛṛukiyen imzarugen niḍen yudef-iten ccek dakken ula d nitni zemren ad ttwaḥakṛen s wahil-a n usnuḍef ay tesnuzuy teṛmist tisṛayilit n NSO Group », ay yennummen tettwarday s umahil-nnes d yinhilen isnarfanen ».\nUmuɣen n wuṭṭunen n usawal ay d-yettwafernen d ayen ay d-yesseknen dakken anhil ameṛṛuki yesseqdec Pegasus akken ad iḥakeṛ nagrawi ineɣmasen ay izeɣɣnen adabu d yimḍebbren n yiɣmisen imeqqranen n tmurt-a.\nYeffeɣ-d ass n : Akras, 21 Yulyu 2021 13:49 Taggayt : LEZZAYER Ɣran-t : 0 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=0	G0=20	G1=11	G2=3	DLID=ber_Latn	BODY= 1 Corinthians 2 Kabyle: NT\nBible > Kabyle: NT > 1 Corinthians 2\n1Daymi ay atmaten mi n-ṛuḥeɣ ɣuṛ wen iwakken a wen mmeslayeɣ ɣef lbaḍna n Sidi Ṛebbi, ur a wen mmeslayeɣ ara s yimeslayen yeččuṛen d zzux neɣ s tmusni yessewhamen. 2Axaṭer ur nudaɣ ara a d mmeslayeɣ gar-awen ɣef wayen nniḍen anagar ɣef Ɛisa Lmasiḥ ; Ɛisa Lmasiḥ i gețwaṣemmṛen ɣef wumidag. 3Ula d nekk asmi lliɣ ɣuṛ-wen, lliɣ fecleɣ, kukraɣ yerna tekcem-iyi tugdi. 4Ayen i wen-slemdeɣ d wayen i wen-beccṛeɣ ur yebni ara ɣef tmusni n wemdan, lameɛna d ayen yebnan ɣef tezmert n Ṛṛuḥ iqedsen. 5Akka, liman-nwen ur yețrus ara ɣef tmusni n yemdanen, meɛna ɣef tezmert n Sidi Ṛebbi.\n6Nesselmad tamusni-agi i wid yesɛan liman iǧehden ; tamusni-agi, mačči ț-țamusni n ddunit-agi neɣ ț-țin n tezmar n igelliden n ddunit-agi iteddun ɣer nnger. 7Nețbecciṛ tamusni n Sidi Ṛebbi yellan d lbaḍna yeffren ɣef yemdanen, i ghegga si zik i lɛezz-nneɣ. 8Ula d yiwen deg igelliden n zzman-agi ur ț-yessin, lemmer ssnen-ț tili ur semmṛen ara Bab n tmanegt ɣef wumidag.\n9Am akken i t-id-nnant tira iqedsen : Ayen ur twala tiṭ, ayen ur yesli umeẓẓuɣ+ , ayen ɣef ur ixemmem ara wemdan,+ d ayen i ghegga Sidi Ṛebbi i wid i t-iḥemmlen+ .\n10Sidi Ṛebbi ibeggen-aɣ-t-id i nukni s Ṛṛuḥ iqedsen. Axaṭer Ṛṛuḥ iqedsen yezmer ad iẓer ulamma d lecɣal yeffren n Sidi Ṛebbi. 11Anwa i geẓran ayen yellan deg wul n wemdan ? Anagar ṛṛuḥ-ines i geẓran ayen yellan deg wul-is. Yiwen ur yessin daɣen ixemmimen n Ṛebbi anagar Ṛṛuḥ n Sidi Ṛebbi. 12Nukni mačči d ṛṛuḥ n ddunit i neqbel, meɛna d Ṛṛuḥ i d-yekkan s ɣuṛ Sidi Ṛebbi, iwakken a nissin ayen akk i ɣ-d-yefka s ṛṛeḥma-ines. 13Nukni ur nețmeslay ara s yimeslayen i tesselmad tmusni n wemdan, meɛna nețmeslay s yimeslayen i ɣ-isselmad Ṛṛuḥ n Sidi Ṛebbi. Akka i nessefham tideț n Ṛṛuḥ iqedsen i wid yesɛan Ṛṛuḥ-agi.\n14Amdan ițeddun s lɛeqliya n ddunit ur iqebbel ara ayen i d-ițțasen s ɣuṛ Ṛṛuḥ n Sidi Ṛebbi imi ɣuṛ-es ayagi d lehbala ; ur yezmir ara a t-yissin axaṭer s Ṛṛuḥ n Sidi Ṛebbi i nezmer a t-nefhem. 15Amdan yesɛan Ṛṛuḥ iqedsen n Sidi Ṛebbi yezmer ad ifhem kullec, ma d nețța, yiwen ur izmir a t-iḥaseb. 16Akken yura di tira iqedsen : Anwa i gessnen ixemmimen n+ Sidi Ṛebbi,+ anwa i gzemren a t-yenhu + ? Ma d nukni, nesɛa axemmem n Lmasiḥ.


Q=15	C=3	SS=0	LS=3	PS=0	DC=0	LC=11	SD=0	BS=1	G0=20	G1=2	G2=0	DLID=ber_Latn	BODY=Aziz Andi Lhbib Abdelaziz Ahouzar – Saber Izil. Ahouzar Abdelaziz – Tkhwite Amazir. Wahdi sahran tol lil. Abdelaziz Ahouzar – Watra Classique.\nAbdelaziz Ahouzar – Piste 3 2. Hayt Ina Dwa Ydawini 3. Jat Fik Nouba Abdelaziz Ahouzar – Sabar Al3kilino. Abdelaziz Ahouzar – Maa9oul Fin Kayen. Abdelaziz Ahouzar – Waleftak Bazef. Safi latgololich la fransa la talyan la merikan.\nAbdelaziz Ahouzar Chitana. Abdelaziz Ahouzar – Sana Saida Yalwalida.\nAbdelaziz Ahouzar – Saber Izil. Abdelaziz Ahouzar – Maa9oul Fin Kayen. Abdelaziz Ahouzar – Salat Sa3tek. Abdelaziz Ahouzar – Watra Classique. Abdelaziz Ahouzar – Inas Inas. Abdelaziz Ahouzar – Sa3tek Salat. Abdelaziz Ahouzar – Yach Aari.\nAbdelaziz Ahouzar : Sahra Maghribia Mp3\nAbdelaziz Ahouzar – Album Abdelaziz Ahouzar – Waleftak Bezaf. Abdelaziz Ahouzar – Sabar Al3kilino. Abdelaziz Ahouzar – Album Sahra Maghribia. Abdelaziz Ahouzar – Bka Wtarak Ytim.\nAbdelaziz Ahouzar – Al Mima. Abdelaziz Ahouzar – Kourouss Dalooudane. Abdelaziz Ahouzar – Talhoum. Abdelaziz Ahouzar – Waleftak Bazef. Songs abdelaziz ahouzar Mp3 Titre Ecouter Down 6. maghribja\nAbdelaziz Ahouzar – Sadma Tab3a Szhra 5. Abdelaziz Ahouzar – Nti 3aynik Zayghin 4. Abdelaziz Ahouzar – Maghribi 3. Abdelaziz Ahouzar – Jat Fik Nouba 2.\nAbdelaziz Ahouzar – Hayt ina Dwa Ydawini 1. Abdelaziz Ahouzar – Walaftek Bezaf 6. Abdelaziz Ahouzar – Tfara9na Ou 3jabkom Lhal 5. Abdelaziz Ahouzar – Chal7a Ola 3arbiya 4.\nAbdelaziz Ahouzar – Malkom hadouk Nass 3. Abdelaziz Ahouzar – Omri Bkit 2. Abdelaziz Ahouzar – Hobak Chad Fiya 1. Abdelaziz Ahouzar – B9a Wtarak Ytim 4. Abdelaziz Ahouzar – Nghani Ikhmiman 3. Abdelaziz Ahouzar – Makh Ayoulinou 2.\nAbdelaziz Ahouzar – Talhoum 5.\nAbdelaziz Ahouzar – Piste 3 2. Abdelaziz Ahouzar – Piste 2 1. Abdelaziz Ahouzar – Piste 1.


Q=0	C=0	SS=0	LS=0	PS=0	DC=0	LC=0	SD=0	BS=0	G0=9	G1=4	G2=3	DLID=ber_Latn	BODY=Tin wuccen d ynsi g waga - Mondeberbere.com\nTin wuccen d ynsi g waga\nYan wass seg ussan unebdu, azal d-azal : insi yewwet t fad ar isiggil ger tghemrin mag ittafa ad isserwu irifi nnes, yaf zdat as yan wanu, ar isuggur zsares ; arrif n wanu yemcuced, fad yenghat ; zdag dadag yagh en deg budt wwanu.\nAkwed uccen lhal-is amm win yinsi yeffud ar isiggil f waman. Yawi t id leqder ad isugger xf yinsi yellan aguns n inidan. Xs izsra t in ighawel yenna-s " yak labas ? may da ttegged dinnagh ? " Lewjab iwjed ghur yinsi y ini y as ed " tattden !! " Uccen iràeb ur djin innum lewjab amm wa seg ghur insi. issemgel awal n yinsi yini y as " seqsagh ek ; may gan tattden !! ? "\nInsi fissaà inna y as " nnigh ak tattden tattden !!! ur tessined maggan tattden ! ? Akwtent da ssedfurent. Iwa tessent dghi ? ! "\nIghal wuccen ised tidet ay as inna bumhènd ; deghya yagh en deg waga yeggwez is gher wadda, d yinsi netta yuli d deg waga wis-sin. asmi ed mzagalen deg uzgen n tiddi wwanu ; inna-s wuccen s imik n tugda " magher teftid ? ! mamagher tulid ? ! "\nIrar as yinsi-amek tessnem a yamesseflid " tudert aya ka yettali ka yetteggwez, lhal aya ay digs. "\n(Tesmar tnezzrit ur smaren wuna wala y insitn wala y uccan)


Q=5	C=5	SS=0	LS=0	PS=0	DC=0	LC=0	SD=0	BS=2	G0=15	G1=10	G2=4	DLID=ber_Latn	BODY=Asemmezday jar Murakuc ed Dzayer ed Tunes (مقال باللغة الأمازيغية: مقارنة بين المغرب والجزائر وتونس) – بوابة أزغنغان الأخبارية Segangan.Net\n28 أبريل 2018 22:47\nTimura ya msebḍant jar-asent es yibuda isertanen ed yinagrawen isertanen aha idamsanen. Macayella waṭṭas ay ten yesmunan: tamagit Tamaziɣt, amezruy, tutlayin en Tmaziɣt ed Eddarija, timukras tidamsanin aha timettiyanin.\nMurakuc yessajja ɣef Yilel Agrakal ed Ugaraw Aṭlasyan es yijen weftas dey-s3119 kilumiter en tuzgert.\nAnezwi Agrakal yettnumul es tegrest yemludan ay deg dd-iweṭṭa wenẓar. Aha deg yidurar ed tmura timattayin ed tfuɣalin iweṭṭa-dd wedfel. Deg unebduyettili waṭṭas (bahra, kigan) en wezɣal ed tirɣi.\nAgafa en Murakuc ed Dzayer ed Tunes yella di-s waṭṭas en taganin ed yizaɣaren izeyzawen. Zeg wakudaqbur la llan yimeksawen ttrasen aywalen nsen di tmura ya tizeyzawin. Tadamsa en tkassawttirar ict (yat) twala d-tameqqṛantdi tneflittadamsant en yimezdaɣ en Tamazɣa tagafayt.\nDeg yineẓrofen yellawaṭṭas imeksawen Iẓnagen ed Yimuhaɣay ikessan ileɣmanaha tteddaren yut tudert en yinig ed ugaji. Maca aṭṭas di-sen zeddɣen deg yiɣeṛman ed yiẓnigen.\nUrd (maci) akk timura oneẓrof dlantes yijdi (igidi, amlal). Aṭṭas en tmura deg oneẓrof waxxa uzɣent ɣemmyen deg-sent yicakanam wari ed kra isekla am tezdayin. Aha zeddɣen deg yineẓrofen kigan (aṭṭas) en medden. Kra en tikkal ttekken deg yineẓrofen yisaffan (iɣeẓran) aha llan dey-senwanuten ed yiẓnigen izeyzawen ed yigelmamen en waman imiẓiḍen.\nEs umedya, tamnaḍtTamurakucant en Zagura (Tazagurt) d-tamnaḍt taneẓrofantmaca zeddɣen dey-s 290.000 (sent en tmaḍ ed tẓamraw igiman) imezdaɣ aha tella dey-s tkerza.\nZeg yidurar a ay dd-tteffɣen yiɣeẓran ed yisaffen akk am Melwect, Lukus, Sbu, Wansifen (Umm Errbiɛ), Tansift, Sus,Masset, Dradi Murakuc, ed Clef ed Yesser di Dzayer.\nOṭṭon imezdaɣ en Murakucyiweḍ (yelkem) ar 35 ugendid deg useggʷas en 2018 (sin igiman ed mraw-ed-tam).\nIɣṛem (aɣṛem) ameqqṛan akk en Murakuc d-Anfa ay yellan d-tazoẓẓent tadamsant nnes. Anfa la yella d-ijen yiɣṛem d-ameẓẓyan aṭṭas ɣef Meknas ed Meṛṛakec ed Fas ed Wejda. Maca deg wakud en usehresAfṛansis-Aseppanyo yemɣeṛ Anfa ar ami yedwel d-iɣṛem ameqqṛan akkdi Murakuc minzi (acku) tamguri tegma dey-s aṭṭas. Aɣṛem en Anfa ila asagen ameqqṛan akk ed unafag ameqqṛan akk en Murakuc.\n60% en yisawuren ed yisikʷnan en Murakuc llan di Anfa. Es uyenni yettɣima Anfa isettef-dd imawuren ed yimahalen ed tedrawin ed tebzarinɣer-s aha es uyenni Anfa imeqqaṛugar en yiɣeṛman yaḍnin.\nAseggʷas en 2019, llant tagguninad dey-s taweḍ tigmi tadamsant en Murakuc 4%. Di Dzayer ad tili 2,7%. Di Tunes ad tili 2,9%.\nAsirew amuran azeyza(S.M.Z.) d-ayen tessirewkra en tmurt di tkerza nnes ed temguri nnes ed tdamsa nnes deg yun (ijen) useggʷas. Es tutlayt Tinglizt qqaṛen as: GDP (Gross domestic product).\nAsirew amuran azeyza en Dzayer di 2017 yiweḍ ar175 melyaṛ dollar (nominal GDP) niɣ 629 melyaṛ dollar (PPP).\nImḍanen azeg Wefniq Agramuran en Wedrim (FGD).\n– Asekki en yidrimenzɣer yimezwag izeddɣen di Oṛoppa ed Amirika ed Kanada.\nTadamsa en Dzayer tbedd deg wezyen nnes ameqqṛan ɣef uzenzi en ofetṛoled ugaz agaman, maca aṭṭas ttmuzulen di tkerza ed temguri tufsist.\nDi Murakuc ina d-oṭṭonen imezdaɣ disimraw-ed-semmus (25) iɣeṛman imeqqṛanen guncek tiṭṭant en 2014: